Αναβλήθηκαν οι αναμετρήσεις για Εργοτέλη και ΟΦΗ. - kritikobasket.gr\nHome / Πρωτάθλημα Β Εθνικής / Πρωτάθλημα Γ΄Εθνικής Ανδρών / Αναβλήθηκαν οι αναμετρήσεις για Εργοτέλη και ΟΦΗ.\nΑναβλήθηκαν οι αναμετρήσεις για Εργοτέλη και ΟΦΗ.\nΗ συνέχιση της απεργίας της Π.Ν.Ο. , με τα δεμένα πλοία, στα λιμάνια, δεν μπορεί να επιτρέψουν τη διεξαγωγή των αγώνων του Εργοτέλη (Β' Εθνική) και ΟΦΗ (Γ' Εθνική), κόντρα σε Μανδραϊκό και Πανναξιακό, αντίστοιχα, με την ΕΠ της ΕΟΚ να εκδίδει την σχετική ανακοίνωση:\n"Σας ενημερώνουμε ότι, λόγω της συνέχισης της απεργίας της Π.Ν.Ο., αναβάλλονται οι αγώνες ΜΑΝΔΡΑΙΚΟΣ ΑΟ – ΓΣ ΕΡΓΟΤΕΛΗΣ, για την 11η αγωνιστική του Πρωταθλήματος της Β’ Εθνικής κατηγορίας Ανδρών (1ος Όμιλος), ΑΣΚ ΙΠΠΟΚΡΑΤΗΣ – ΓΣ ΠΡΟΜΗΘΕΑΣ ΧΑΛ. για την 9η αγωνιστική του Πρωταθλήματος της Γ’ Εθνικής κατηγορίας Ανδρών (2οςΌμιλος), ΠΑΝΝΑΞΙΑΚΟΣ ΑΟΝ – ΟΦΗ για την 9η αγωνιστική του Πρωταθλήματος της Γ’ Εθνικής κατηγορίας Ανδρών (2οςΌμιλος)".\nΠρωτάθλημα Β Εθνικής Πρωτάθλημα Γ΄Εθνικής Ανδρών


Στο νοσοκομείο ο Σόμμερ « Paketo Blog\n« Η Rihanna «χτυπάει» tattoo!\nΠόσο κακό έκανε στον εαυτό του! »\nΣτο νοσοκομείο ο Σόμμερ\nΆγιο φαίνεται πως είχε ο Κώστας Σόμμερ όταν πριν από λίγες ημέρες οδηγώντας στην παραλιακή την μηχανή του, έχασε τον έλεγχο και έπεσε στον δρόμο με αποτέλεσμα να τραυματιστεί ελαφρά.\nΟ γνωστός ηθοποιός έζησε extreme στιγμές, αυτήν την φορά off camera, όταν…\nεπιστρέφοντας στο σπίτι του από την Γλυφάδα όπου βρίσκεται η καφετέριά του έχασε τον έλεγχο της μηχανής του λόγω ενός άτσαλα παρκαριμένου αυτοκίνητου πάνω στην παραλιακή.\nΟ Κώστας Σόμμερ έπεσε άτσαλα στην άσφαλτο και η μηχανή του σύρθηκε αρκετά μέτρα πριν σταματήσει. Ευτυχώςγια τον ίδιο δεν παγιδεύτηκε κάτω από την μηχανή και δεν ακολουθούσε σε μικρή απόσταση από πίσω του κα΄ποιο αυτοκίνητο που θα μπορούσε να τον παρασύρει ενώ ήταν πεσμένος.\nΚαθώς είχε τραυματιστεί μεταφέρθηκε σε ιδιωτική κλινική και παρέμεινε εκεί για προληπτικούς λόγους ένα ολόκληρο 24ωρο.\nΔίπλα του βρέθηκε αμέσως η αγαπημένη του, η Ζενίλντα που ηρέμησε μόνο όταν οι γιατροί την διαβεβαίωσαν πως τα τραύματα είναι επιπόλαια και πως η παραμονή του στο νοσοκομείο έγινε μόνο για να βεβαιωθούν πως όλα είναι καλά.\nThis entry was posted on 03/07/2009 στις 14:04\tand is filed under Ελλάδα, Καλλιτεχνικά. Με ετικέτα: Ζενίλντα, Κώστας Σόμμερ. You can follow any responses to this entry through the RSS 2.0 feed. Responses are currently closed, but you can trackback from your own site.


Πως να τον ρίξεις ανάλογα με το ζώδιό του! - Go Cheap And ChicGo Cheap And Chic\nEDITOR 14 Ιουλίου 2012\nΗ ερώτηση: «τι ζώδιο είσαι;» μπορεί να είναι κλισέ, αλλά ίσως σου λύσει και τα χέρια.\nΚΡΙΟΣ: Πρόκειται για τύπο βιαστικό! Θα σου πεί από την αρχή πως του αρέσεις, χωρίς πολλές περιστροφές. Του αρέσουν και γοητεύεται από έξυπνες και δημιουργικές γυναίκες. Είναι ενθουσιώδης και περιπετειώδης, άρα καλό θα ήταν να του προτείνεις νέα πράγματα και δραστηριότητες. Α! Μην του πληγώσερις τον εγωισμό – πολυ εγωιστής βρε παιδί μου!\nΔΙΔΥΜΟΙ: Συνήθως, από τους συναρπαστικότερους τύπους άντρα. Βαθιά εγκεφαλικοί, πρέπει να τους ερεθίσεις το μυαλό και το σώμα θα ακολουθήσει σίγουρα. Οι περισσότεροι είναι ευφυείς περισσότερο από τον μέσο όρο, και συχνά με καλό γουστο, άρα φρόντισε να μην είσαι σε εμφάνιση σαν «να μωρέ έπλενα τα μπαλκόνια και βγήκα βόλτα». Κατάλαβες. Προειδοποίηση: τους αρέσει πολύ το σεξ.\nΠΑΡΘΕΝΟΣ: Παράξενοι τύποι. Αρκετά ευαίσθητοι και κλειστοί, όχι σπάνια θα τους χαρακτήριζε κάποιος μέχρι και…ιδιότροπους. Μυστικοπαθείς, δεν πολυσυμπαθούν τις loud και «υπερβολικές» γυναίκες. Του αρέσει να νοιώθει απαραίτητος, πως αναζητάς τη γνώμη και τη συμβουλή του. Θέλει στρατηγική και υπομονή η πολιορκία του, όμως το …μυστήριο που συχνά τον περιβάλλει ίσως αποδειχθεί χρυσός.\nΖΥΓΟΣ: Ο κομψός του ζωδιακού Καλαίσθητος, ανεξάρτητος, αρκετά ισχυρογνώμων, δεν του αρέσει να τον κριτικάρουν και να τον αποπαίρνουν, ειδικά δημοσίως. Μην κάνετε ποτέ αυτό το λάθος. Ακούστε τον, να έχετε άποψη, όμως μην επιχειρήσετε να τον κοντράρετε, ειδικά αν δεν υπάρχει σοβαρός λόγος. Μια ρομαντική βραδιά, ένα δείπνο ή ένα ποτό στην ταράτσα ενός καλού ξενοδοχείου, θα ηταν ιδανικό πεδίο δράσης για να τον γοητεύσετε.\nΤΟΞΟΤΗΣ: Χαρωπός, αισιόδοξος, θετικά σκεπτόμενος άνθρωπος, του αρεσει να απολαμβάνει τη ζωή – άρα και τις αντίστοιχες γυναίκες. Δεν είναι άνθρωπος της ρουτίνας, άρα καταλαβαίνεις ΤΙ πρέπει να αποφεύγεις. Αγαπά τις αποδράσεις, τα ταξίδια και οι «παλαβομάρες» της τελευταίας στιγμής ενίοτε.\nΤο κρύο του Χειμώνα ταλαιπωρεί την επιδερμίδα του προσώπου σας και την ξηραίνει, γι’ αυτό…


Big4 Shepparton Park Lane, Κιάλα | Hotels.com\nBig4 Shepparton Park Lane, Κιάλα, Βικτόρια, ΑυστραλίαΠροορισμός\nΠάρκο διακοπών (οικογενειακό) με εξωτερική πισίνα - Κιάλα\n25 καταλύματα μη καπνιζόντων\nΚέντρο Επισκεπτών Greater Shepparton - 3,9 χλμ.\nΠάρκο Victoria Lake - 4,4 χλμ.\nMoooving Art Shepparton - 5,4 χλμ.\nΠαιδική Χαρά Ardmona Kidstown Adventure Playground - 6,9 χλμ.\nArcadia Streamside Reserve - 9,8 χλμ.\nΛέσχη Γκολφ του Shepparton - 10,2 χλμ.\nΜικρό Σπίτι (Budget Sleeps 4)\nStandard Δωμάτιο, Μη Καπνιστών, Κουζινούλα (Studio Cabin)\nΜικρό Σπίτι (Budget Sleeps 2)\nStandard Μικρό Σπίτι (Sleeps 6)\nFamily Μικρό Σπίτι (Sleeps 6)\n7835 Goulburn Valley Highway, Κιάλα, 3631, VIC, Αυστραλία\nArcadia H59 Bushland Reserve - 14,5 χλμ.\nBroken River-Keadys Bridge Streamside Reserve - 17,4 χλμ.\nCongupna H49 Bushland Reserve - 17,8 χλμ.\nArcadia Nature Conservation Reserve - 19,2 χλμ.\nΑεροδρόμιο Μελβούρνης (Mel) - 105 λεπτά με αμάξι\nΣταθμός του Σέπαρτον - 6 λεπτά με αμάξι\nΟι ώρες λειτουργίας της ρεσεψιόν ποικίλλουν σε αυτό το κατάλυμα. Για να κανονίσετε το check-in σας, επικοινωνήστε με το κατάλυμα εκ των προτέρων, χρησιμοποιώντας τις πληροφορίες στην επιβεβαίωση κράτησης. Αν έχετε σκοπό να φτάσετε μετά τις 6 μ.μ. επικοινωνήστε με το κατάλυμα εκ των προτέρων, χρησιμοποιώντας τις πληροφορίες στην επιβεβαίωση κράτησης. Ο θυρωρός ή το προσωπικό της ρεσεψιόν υποδέχονται τους επισκέπτες κατά την άφιξη.\nΠοια μέτρα καθαρισμού και υγιεινής ισχύουν αυτήν την περίοδο στο Big4 Shepparton Park Lane;\nΠροσφέρεται στάθμευση στον χώρο του καταλύματος (Big4 Shepparton Park Lane);\nΥπάρχει πισίνα σε αυτό το κατάλυμα (Big4 Shepparton Park Lane);\nΕπιτρέπονται κατοικίδια σε αυτό το κατάλυμα (Big4 Shepparton Park Lane);\nΠοιες ώρες πραγματοποιείται το check-in και το check-out σε αυτό το κατάλυμα (Big4 Shepparton Park Lane);\nΥπάρχουν εστιατόρια σε αυτό το κατάλυμα (Big4 Shepparton Park Lane) ή στη γύρω περιοχή;\nΝαι. Μερικά κοντινά εστιατόρια είναι τα εξής: Best Western Plus The Carrington (4,3 χλμ.), The Butter Factory Cafe (4,6 χλμ.) και Mustafa's Kebabs (4,8 χλμ).\nΠοιες δραστηριότητες είναι διαθέσιμες στο Big4 Shepparton Park Lane και στη γύρω περιοχή;\nΤο Big4 Shepparton Park Lane διαθέτει εξωτερική πισίνα και χώρο ψυχαγωγίας/ηλεκτρονικών παιχνιδιών.\nIan, Ταξίδι με φίλους 1 διανυκτέρευσης, Δεκ 27, 2020\nΡομαντικό ταξίδι 5 διανυκτερεύσεων, Απρ 19, 2019\nShellie, Οικογενειακό ταξίδι 3 διανυκτερεύσεων, Απρ 5, 2019\nSarah, Οικογενειακό ταξίδι 2 διανυκτερεύσεων, Νοε 23, 2018


Τζίνα Αλίμονου. Η Σπαρτιάτισσα καλλονή, η ηλικία της αλλά και η διατροφή… της\nΑΘΗΝΑ. Η Τζίνα Αλιμόνου είναι μια από τις πιο γοητευτικές Ελληνίδες ηθοποιούς και σε κάθε της πέρασμα γοητεύει!\nΟ χρόνος δεν έχει περάσει από πάνω της και σίγουρα οι περισσότεροι θα αναρωτιέστε πόσο χρονών είναι! Ποια είναι η ηλικία της ηθοποιού; Η Τζίνα Αλιμόνου έχει γεννηθεί στην Σπάρτη και έζησε εδώ πέντε (5) χρόνια μαζί με την οικογένεια της. Έχει δύο αδερφές.\nΣπούδασε Ιστορία της Τέχνης στο Ecole du Louvre και παράλληλα παρακολούθησε σεμινάρια για το θέατρο. Η Τζίνα έγινε μοντέλο και στη συνέχεια ηθοποιός.\nΚέρδισε τον τίτλο Top Model of the World και έτσι της άνοιξε ο δρόμος για το εξωτερικό. Εργάστηκε από τα 18 έως τα 26 της στο Μαϊάμι, τη Νέα Υόρκη και το Παρίσι.\nΤην πρώτη της τηλεοπτική εμφάνιση ως ηθοποιός, την έκανε στη σειρά “Κλειδί” του Πέτρου Φιλιππίδη, ενώ στη συνέχει συμμετείχε στη σειρά του ΑΝΤ1 “Οι Στάβλοι της Εριέτας Ζαΐμη” αλλά και η guest συμμετοχή της στο Mega στη σειρά “Μαρία η άσχημη”.\nΗ Τζίνα (Γεωργία) Αλιμόνου γεννήθηκε στις 7 Νοεμβρίου του 1972 στη Σπάρτη\nΈχει δύο αδελφές\nΤο 2006 παντρεύτηκε τον Παύλο Βαρδινογιάννη\nΤο 2009 απέκτησαν μια κόρη\nΤον Ιούνιο του 2013 απέκτησαν τρίδυμα\nΤο 2017 χώρισε\nΣύμφωνα με το ρεπορτάζ στην εφημερίδα Πρώτο Θέμα, το δικαστήριο αποφάσισε τελικά να απορρίψει το αίτημα για μείωση του ποσού της μηνιαίας διατροφής στο ποσό των 7.000 ευρώ. Έτσι ο Παύλος Βαρδινογιάννης θα συνεχίσει να καταβάλλει στην Τζίνα Αλιμόνου 18.000 ευρώ μηνιαίως τουλάχιστον μέχρι τον ερχόμενο Οκτώβριο, όταν θα συζητηθεί ξανά στο Εφετείο η υπόθεση.


Foo Fighters - Medicine At Midnight - RockinAthens.gr\nΗ συνεχής δισκογραφία των Foo Fighters, είναι και ένας απ’ τους λόγους που η κιθαριστική μουσική έχει ακόμη θέση στα -σχεδόν- αδιάφορα mainstream charts. Ο Dave Grohl και η παρέα του, παραμένουν επί σειρά ετών μια από τις λίγες μπάντες που κράτησαν σταθερή πορεία χωρίς να αλλάξουν στιγμή την κατεύθυνση του ήχου τους. Με σύντροφο τους την τεράστια αγάπη των οπαδών τους, συνεχίζουν ακάθεκτοι την πορεία τους στο alt-rock stardom.\nΤο πρόσφατο Medicine At Midnight δείχνει να έχει καλύτερη τύχη από τις δύο προηγούμενες κυκλοφορίες τους. Έχει μια πιο feelgood διάθεση απ’ τα πρώτα ακόρντα, φλερτάρει έντονα με πιο groovy -τύπου Bowie- συνταγές, χωρίς φυσικά να λείπει το χάρισμα της μελωδίας και του ρυθμού. Ξεκλέβοντας με στυλ στοιχεία απ΄τις μουσικές των 80’s, αποκτούν σφυγμό και ενδιαφέρον, παρουσιάζοντάς μας μια νέα εκδοχή του εαυτού τους. Δυστυχώς όμως, αυτό από μόνο του δεν αρκεί.\nΤο Medicine At Midnight, αν και έχει αρκετά ελκυστικό περιτύλιγμα και όμορφα συστατικά, δεν είναι από τα album που θα σε κρατήσουν. Για ένα παράξενο λόγο, ενώ έχει κάποια όμορφα singles (Shame Shame, No Son Of Mine, Making A Fire) και μια έντονη χορευτική διάθεση απ’ την αρχή μέχρι το τέλος, παρά τη μικρή διάρκεια του (μόλις 36 λεπτά) δεν έχει το σφυγμό που χρειάζεται μια κυκλοφορία για να αντέξει στον χρόνο. Παρά τις καλές τους προθέσεις, το εγχείρημα να δώσουν έναν νέο αέρα στις μουσικές τους, ενώ μια έμπνευση την έχει, στερείται ουσίας. Με λίγα λόγια, η νέα τους δουλειά, μπαίνει στην κατηγορία των album που απευθύνονται κυρίως στους fans της μπάντας, οι οποίοι μάλλον θα το αγαπήσουν. Οι υπόλοιποι, δεν θα χάσουν και τίποτα.\nΑν και οι Foo Fighters είναι από τα group που από συνήθεια συμπαθείς, τα τελευταία χρόνια δείχνουν να έχουν χάσει τη ζωντάνια τους. Απ΄την άλλη, η εμπορικότητα τους μέσω των συμπαθητικών singles που κατά καιρούς κυκλοφορούν τους κρατάει ακόμη στην κορυφή του είδους. Μόνο και μόνο γι΄αυτό, δεν τους κρατάμε κακία.\nTags album review Foo Fighters medicine at midnight


Εκδόσεις Χρυσοπηγή : Προετοιμασία για τη Μεγάλη Εβδομάδα.\nΣάββατο του Λαζάρου. Ξεκινά το Μεγαλοβδόμαδο. Ευλογημένη Ορθοδοξία με τις τόσες χαρές και τις ομορφιές σου.Ξεκινάμε λοιπόν.!!Μετά τον εσπερινό της Κυριακής των Βαϊων που θα τελεσθεί το Σάββατο 8 Απριλίου στις 4.00μ.μ. στην Ιερά Μονή Χρυσοπηγής,θα ετοιμάσουμε τα βάγια και θα πλέξουμε σταυρούς καμωμένους από φοίνικες,που θα μοιρασθούν την επόμενη μέρα.Θα προετοιμάσουμε έπειτα τον Ιερό Ναό για τη μεγάλη γιορτή.Όποιος θέλει και μπορεί είναι καλοδεχούμενος.


Καυτά Ελληνικά Καλοκαίρια - iCycling.gr\nΚαυτά Ελληνικά Καλοκαίρια\nΔημοσιεύθηκε : 22 Αυγούστου 2009\nΠοιος ξέρει να μας πει τι είναι το δάσος; Κανένα από τα 25 παιδάκια της πρώτης δημοτικού ("πρωτάκια"), δε σηκώνει το χέρι του στην ερώτηση της δασκάλας. Κανένα από τα παιδάκια, δεν έχει δει ζωντανά πολλά δέντρα μαζί. Ίσως κάποια να το έχουν δει φευγαλέα σε παιδικά βιβλία.\nΒρισκόμαστε στο έτος 2020. Όχι πολύ μακριά από σήμερα, περίπου 2 γενιές μπροστά. Η ζωή μας δεν έχει αλλάξει πολύ. Καθημερινά ξυπνάμε, τρέχουμε, δουλεύουμε, μπλεκόμαστε στο κυκλοφοριακό. Το βράδυ κάνουμε παρέες, φευγαλέες βόλτες. Και όμως, υπάρχει μια σημαντική διαφορά. Οι νέες γενιές δεν έχουν δει ποτέ δάσος. Όταν τα βάζει η δασκάλα να ζωγραφίσουν βουνά, τα παιδιά σκαλίζουν σπιτάκια. Μόνο σπιτάκια.\nΦέτος το καλοκαίρι ξεκίνησε ήρεμα. Μικρο-φωτιές στον Υμηττό, λίγες στην Πάρνηθα, ελάχιστες στην Πελοπόννησο. Έχοντας τις εμπειρίες προηγούμενων ετών είμασταν όλοι προετοιμασμένοι. Παρόλα αυτά, χάθηκαν αρκετές ρίζες, αρκετά στρέμματα δάσους.\nΑρχές Αυγούστου: Ζάκυνθος. Καίγεται. Το νησί του Ιουνίου, με τις τρομερές ομορφιές και τον ζωντανό τουρισμό παραδίδεται στις φλόγες. Εστίες πυρκαγιών ξεσπούν σχεδόν ταυτόχρονα σε διάφορες γωνίες του νησιού. Οι κάτοικοι φωνάζουν και μάχονται, και οι πυρκαγιές ως δια μαγείας φουντώνουν.\nΤέλη Αυγούστου: Βαρνάβας, Γραμματικό, Μαραθώνας. Περιοχές με πευκοδάση, αρχαίες κοίτες ποταμών με εξαιρετικό γεωλογικό υπόβαθρο. Ανάμεσά τους σπίτια. Άλλα νόμιμα, άλλα όχι, δεν το εξετάζουμε αυτό. Είναι γνωστή η ελληνική ιδιοκτησία και χρήση γης. Όλα παραδίδονται στις φλόγες. Διάφορα μέτωπα ξεπηδούν ταυτόχρονα. Ο ουρανός της Αττικής βάφεται κόκκινος. Νιφάδες από στάχτες αιωρούνται παντού. Ο εκφωνητής ουρλιάζει.\nΑκόμα ένα κομμάτι της Αττικής καίγεται. Και δεν θα σωθεί. Και δεν θα γίνουν αναδασώσεις. Και του χρόνου θα έχουν ξεπηδήσει "σπιτάκια". Και όλα θα μπουν στο σχέδιο και θα συνδεθούν και στα δίκτυα κοινής ωφέλειας. Και όλοι θα τα βλέπουμε και θα φωνάζουμε για το κράτος και το σύστημα. Και κανείς μας δεν θα καταλαβαίνει ότι είμαστε εμείς το κράτος και το σύστημα. Και ότι το δικό μας χέρι έβαλε και αυτές τις φωτιές.\nΚαι σε λίγα χρόνια κανένα παιδάκι δεν θα έχει δει ποτέ δάσος. Και θα μας μένουν όλο και λιγότερα βουνά για ποδήλατο....


ΑΠΟΣΤΟΛΗ LABEL NEWS ΚΑΣΤΕΛΟΡΙΖΟ: Τα πολύχρωμα σπίτια, οι μυστικές θαλάσσιες σπηλιές, τα τιρκουάζ νερά και οι ηρωικοί κάτοικοι δίπλα στην Τουρκία (VIDEO) – GrecoNews\nΟ Άγιος Γεώργιος του Βουνού, (1 ώρα με τα πόδια). Ανεβαίνετε τα κοντηλάκια (401 σκαλιά ασβεστωμένα) από τα χωράφια και φτάνετε σε οροπέδιο. Παίρνετε ευθεία το μονοπάτι για να βρεθείτε στο καστρομονάστηρο του Αγίου Γεωργίου, με τις τεράστιες φυσικές πλάκες στρωμένες γύρω, τα κελιά των μοναχών, δεξαμενές και ένα σπήλαιο – κατακόμβη με πηγή νερού και περίτεχνο ξυλόγλυπτο τέμπλο. Λέγεται «του Βουνού», για να διακρίνεται από «του Χωραφιού», και «του Πηγαδιού» (στην παραλία). Μέσα στο μοναστήρι είναι η κατακόμβη του Αγίου Χαραλάμπους. Το μοναστήρι χτίστηκε από τον καστελλοριζινό αρχιτέκτονα Μαστρογιώργη και ανακαινίστηκε το έτος 1779.\nΝέος γύρος σφοδρών διαδηλώσεων στην Αλβανία


Φωτιά στο πολιτικό σκηνικό με εξεταστική για το Μνημόνιο\n«Τα μνημόνια τελείωσαν τόσο τυπικά όσο και ουσιαστικά. Έχουμε πετύχει τους βασικούς προγραμματικούς στόχους που είχαμε θέσει. Η χώρας μας βγαίνει πιο δυνατή και πιο περήφανη απ' αυτή τη διαδικασία πραγματικής διαπραγμάτευσης».\nΑυτά είπε στο ξεκίνημα της ομιλίας του στο υπουργικό συμβούλιο ο πρωθυπουργός που ανακοίνωσε τις πρώτες νομοθετικές πρωτοβουλίες της κυβέρνησης.\nΟ Αλέξης Τσίπρας έστειλε αρκετά μηνύματα στο εσωτερικό αλλά και στους εταίρους θέλοντας να τους δείξει ότι αναλαμβάνει την πρωτοβουλία των κινήσεων και να υλοποιήσει τα όσα δεσμεύτηκε με τη συμφωνία των Βρυξελλών. Ανακοίνωσε την προώθηση τεσσάρων νομοσχεδίων: Για την πρώτη κατοικία, για την ανασύσταση της ΕΡΤ, για τη ρύθμιση χρεών και για την αντιμετώπιση της ανθρωπιστικής κρίσης.\nΟ κ. Τσίπρας άσκησε κριτική στην αντιπολίτευση και σε όσους θέλουν αποτύχει η κυβέρνηση και ξεκαθάρισε ότι η Ελλάδα δεν θα πάει σε τρίτο μνημόνιο.\nΘέλοντας να δώσει «αριστερό πρόσημο» ανακοίνωσε το «μπλοκάρισμα» αδειών στο εργοστάσιο στις Σκουριές αλλά και τη σύσταση εξεταστικής επιτροπής για το πώς μπήκε η Ελλάδα στο Μνημόνιο ώστε να αποδοθούν ευθύνες. Συγκεκριμένα δήλωσε:\n«Για να διερευνηθούν οι συνθήκες αλλά και οι πολιτικές ευθύνες όλων των παραγόντων που έπαιξαν ρόλο στη χρεοκοπία της χώρας που μας οδήγησε στον αναγκαστικό δανεισμό.\n» Με ευθύνη, με εντιμότητα και χωρίς κανένα ρεβανσισμό θα αναλάβουμε την πολιτική αυτή πρωτοβουλία γιατί ο ελληνικός λαός έχει δικαίωμα να μάθει την αλήθεια, γιατί είμαστε ηθικά και πολιτικά υποχρεωμένοι να αποδώσουμε δικαιοσύνη.\nΤο έχει ανάγκη το πολιτικό μας σύστημα που απαξιώθηκε. Το έχει ανάγκη η ίδια η δημοκρατία» κατέληξε.\nΟ κ. Τσίπρας είπε πως η Ελλάδα ανέκτησε την περηφάνεια της και τόνισε πως στους 4 μήνες θα υπάρξει διαπραγμάτευση χωρίς εκβιασμούς. Σημείωσε πως μέσα από τη διαπραγμάτευση οι εταίροι αναγκάστηκαν να δουν πως η πολιτική του μνημονίου ήταν χωρίς αποτελέσμα και έτσι απέσυραν τον στόχο για υψηλά πρωτογενή πλεονάσματα.\nΣτόχος της κυβέρνησης, όπως διευκρίνισε ο κ. Τσίπρας είναι μία σειρά από μεταρρυθμίσεις που θα καταπολεμούν τη διαφθορά, τη φοροδιαφυγή, την επανεκκίνηση της ελληνικής οικονομίας και την αντιμετώπιση της ανθρωπιστικής κρίσης και όχι οι οριζόντιες μειώσεις σε συντάξεις και μισθούς, και οι απολύσεις στο Δημόσιο.\nΚατηγόρησε την αντιπολίτευση ότι ποντάρουν σε ένα τρίτο μνημόνιο, λέγοντας πως αυτά τελείωσαν με την ψήφο των πολιτών.\nΌπως ανακοίνωσε το πρώτο νομοσχέδιο θα είναι τα μέτρα για την ανθρωπιστική κρίση, με δωρεάν ρεύμα στους άπορους, αλλά και δωρεάν στέγαση σε περίπου 30,000 πολίτες.\nΣε άλλο νομοσχέδιο θα έρθουν οι ρυθμίσεις για τις 100 δόσεις σε ένα πιο ευνοϊκό περιβάλλον, έτσι ώστε οι πολίτες να μπορούν να αποπληρώσουν τις οφειλές τους.\nΓια την πρώτη κατοικία δήλωσε πως το νομοσχέδιο έρχεται από την επόμενη εβδομάδα και σημείωσε πως αυτή η ρύθμιση θα έχει έκτακτο χαρακτήρα και θα αφορά κατοικίες με αντικειμενική αξία έως 300.000 ευρώ.\nΚάλεσε τους υπουργούς για περισσότερη δουλειά και λιγότερα συνθήματα.\nΜερικά από τα σημεία της ομιλίας του είναι:\nΤα μνημόνια τελείωσαν, όσο κι αν αυτό στενοχωρεί την αντιπολίτευση, που μάλλον δεν μπορεί να ζήσει χωρίς αυτά. Κάποιοι έχουν ποντάρει και δεν το κρύβουν σε ένα τρίτο μνημόνιο τον ερχόμενο Ιούνιο.\nΘα διαπραγματευθούμε θέτοντας επί τάπητος το αίτημα για απομείωση του ελληνικού χρέους\nΈχουμε μπροστά μας μια μεγάλη μάχη που θα δίνουμε μέρα με τη μέρα, να ξαναστήσουμε στα πόδια της μια χώρα ρημαγμένη.\nΓνωρίζω ότι κάποιοι θα ήθελαν να έχουμε αποτύχει, μέχρι χθες παρακαλούσαν να πέσουμε στα βράχια.\nΑναφερόμενος στις νομοθετικές ρυθμίσεις τόνισε: «Το πρώτο νομοσχέδιο που καταθέτουμε τη Δευτέρα θα αφορά τα μέτρα αντιμετώπισης της ανθρωπιστικής καταστροφής. Στο πρώτο νομοσχέδιο θα περιλαμβάνεται ρύθμιση για επίδομα στέγασης σε 30.000 δικαιούχους».\nΓια το νομοσχέδιο για τους πλειστηριασμούς ανέφερε: «Την επόμενη βδομάδα καταθέτουμε ρύθμιση για προστασία πρώτης κατοικίας. Η ρύθμιση για πρώτη κατοικία θα αφορά ιδιοκτησίες που δεν υπερβαίνουν τα 300.000 ευρώ».\nΑναφερόμενος στο νομοσχέδιο για την ΕΡΤ ανέφερε ότι δεν θα υπάρχουν ρεβανσισμοί προς τους εργαζόμενους που νομίμως εργάζονται στο σημερινό φορέα. Με το νομοσχέδιο για την ΕΡΤ δεν δημιουργείται δημοσιονομική επιβάρυνση στον προϋπολογισμό. Με το νομοσχέδιο αυτό, όπως είπε ο πρωθυπουργός:\nΔιασφαλίζεται η λειτουργία της ΕΡΤ πάνω σε θεμέλιο δημοκρατίας με σκοπό την ποιοτική αναβάθμιση του παρεχόμενου ενημερωτικού, πολιτιστικού και ψυχαγωγικού προγράμματος.\nΔεν δημιουργείται δημοσιονομική επιβάρυνση στον κρατικό προϋπολογισμό και συνεπώς δεν καθίσταται αντικείμενο της υπό εξέλιξη διαπραγμάτευσης. Αντίθετα την τροφοδοτεί με το επιχείρημα της ουσιαστικής ριζοσπαστικής μεταρρύθμισης και της καλής νομοθέτησης.\nΡυθμίζεται επαρκώς το νέο εργασιακό πλαίσιο, δημιουργούνται οι προϋποθέσεις επίλυσης των δικαστηριακών εκκρεμοτήτων, με σεβασμό στον πολύμηνο αγώνα των απολυμένων, ταυτόχρονα όμως χωρίς ρεβανσισμούς προς τους εργαζόμενους που νομίμως εργάζονται στο σημερινό φορέα.\nΔημιουργείται το αναγκαίο πλαίσιο επίλυσης των ζητημάτων διαδοχής, αλλά και ελέγχου των οικονομικών στοιχείων και πεπραγμένων με σκοπό την εύρυθμη και ταυτόχρονα εξορθολογισμένη λειτουργία της ΕΡΤ.\nΠροβλέπεται ένα απαραίτητο ετήσιο πλαίσιο ανασυγκρότησης κατά τη διάρκεια του οποίου θα επιλυθούν συνολικώς τα ζητήματα διοίκησης, λειτουργίας, οργάνωσης του προσωπικού και εκπομπής του προγράμματος, προκειμένου να μεταβούμε στη νέα εποχή της πραγματικά ανεξάρτητης και πολυφωνικής δημόσιας ραδιοτηλεόρασης που δεν θα επιτρέπει σε κανέναν να την καταστήσει ξανά εργαλείο πολιτικής βούλησης ή θύμα στο βωμό σκοπιμοτήτων.\nΟ κ. Τσίπρας είπε ακόμα ότι από την επόμενη εβδομάδα θα ξεκινήσει η προετοιμασία για την υλοποίηση της δέσμευσης μας για τα ηλεκτρονικά ΚΕΠ, αλλά και για την τεχνική προετοιμασία δημιουργίας της κάρτας του πολίτη που θα εμπεριέχει όλες τις πληροφορίες που θα απαιτούνται για τις συναλλαγές με τη δημόσια διοίκηση.\nΓια τη ρύθμιση χρεών είπε: «Προχωρούμε στην άρση του διαρκούς αυτόφωρου, της σύλληψης, κράτησης και φυλάκισης για χρέη προς το Δημόσιο έως 50.000 ευρώ».\nΜιλώντας για την επένδυση στις Σκουριές ο κ. Τσίπρας ανέφερε: «H κυβέρνησή μας, διά του Υπουργού Παραγωγικής Ανασυγκρότησης, Περιβάλλοντος και Ενέργειας, αποφάσισε σήμερα να ανακαλέσει την άδεια Αρχιτεκτονικής και Ηλεκτρομηχανολογικής Μελέτης του εργοστασίου στις Σκουριές της Χαλκιδικής. Η νέα κυβέρνηση εκλέχτηκε για να υπηρετήσει με ακλόνητη συνέπεια τα συμφέροντα των εργαζομένων και του ελληνικού λαού. Οι εργαζόμενοι, η προοδευτική παραγωγική ανάπτυξη, το περιβάλλον και το δημόσιο όφελος, βρίσκονται πάνω απ΄ όποια επιχειρηματικά συμφέροντα, όσο μεγάλα και αν είναι και όσες διασυνδέσεις και αν διαθέτουν»\nΑναρτήθηκε από Christian Haccuria στις 10:13 π.μ.


Έπιασαν τον Μάη οι Βολιώτες με Κωνσταντίνα και Ίμβριο - AstraTV\nΔεν έπεφτε καρφίτσα στη σημερινή γιορτή που διοργάνωσε ο Δήμος Βόλου, στην παραλία των Αλυκών, για την Πρωτομαγιά.\nΠλήθος Βολιωτών και επισκεπτών από νωρίς κατέκλυσε κάθε σημείο των Νέων Παγασών, προκειμένου να γιορτάσουν με τη μουσική συνοδεία των Πέτρου Ίμβριου και Κωνσταντίνας.\nΟ Δήμαρχος Βόλου Αχιλλέας Μπέος ευχήθηκε καλό μήνα στους πολίτες, στους οποίους διανεμήθηκαν δωρεάν ποτά, αναψυκτικά και φαγητό.\nΠαρόντες ήταν και οι βουλευτές της Νέας Δημοκρατίας στη Μαγνησία αλλά και ο Υφυπουργός παρά τω πρωθυπουργώ, Χρήστος Τριαντόπουλος.\nΤον έπιασαν με ναρκωτικά στην κατοχή του –


Δύο τα νέα πρόσωπα.\nΤο roster της για το Summer Split του Greek Legends League ανακοίνωσε την Παρασκευή (22/05) η WLGaming. Οι πρωταθλητές Ελλάδας έχουν δύο νέα πρόσωπα σε σχέση με το Spring Season αφού απέκτησαν τους Necati “Appen” Sarıgül και Janar “Cospect” Mändsalu.\nΟ πρώτος αγωνίζεται ως jungler και είναι γνωστός στο ελληνικό κοινό από τις παρουσίες του σε GRE και Intrepid Fox. Ο Cospect είναι Support από την Εσθονία και κατέκτησε το ιταλικό πρωτάθλημα με τους YDN Gamers. Όσον αφορά τις άλλες τρεις θέσεις δεν άλλαξε τίποτα σε σχέση με το Spring Split, με τους Icebreaker (Top), Paris (Mid) και Bananitoo (ADC) να μένουν στην ομάδα.\nΤις θέσεις των subs θα καλύψουν οι Κωνσταντίνος “Nero” Περπερίδης, Mertai “Mersa” Sari και Θωμάς “Antilipsi” Καλυβιώτης. O τελευταίος δεν χρειάζεται ιδιαίτερες συστάσεις αφού είναι ένας από τους πιο δημοφιλείς streamers στην Ελλάδα και σχεδόν πάντα είναι Challenger.\nΣτο “Fortnite” έκανε πρεμιέρα το νέο trailer του “Tenet”


Οδηγούμε: Peugeot 308 1,5 BlueHDi 130hp EAT6 (pics) – Υστερόγραφα\nΟδηγούμε: Peugeot 308 1,5 BlueHDi 130hp EAT6 (pics)\nΓια την Peugeot το νέο 308 είναι ίσως η πιο τρανή απόδειξη πως η μάρκα έχει αλλάξει επίπεδο και πλέον βρίσκεται στην κορυφή της κατηγορίας. Όχι μόνο λόγω εμφάνισης, μιας και πρόκειται για ένα εξαιρετικό αυτοκίνητο που τραβά τα βλέμματα στο πέρασμά του, αλλά και από άποψη ποιότητας αλλά και τεχνολογικών καινοτομιών. Άλλωστε αυτά που βρίσκει κανείς στο 308 είναι στοιχεία που έως τώρα σε μεγάλο ποσοστό τα συναντούσε σε μοντέλα της παραπάνω κατηγορίας.\nΤι είναι, λοιπόν, το 308; Προφανώς είναι ένα οικογενειακό μοντέλο, με άφθονους χώρους για πέντε ενήλικες και τις αποσκευές τους. Είναι, όμως, ταυτόχρονα κι ένα αυτοκίνητο με σπορ χαρακτήρα, το οποίο απευθύνεται στον νεαρό οδηγό, αλλά και σε όποιον εν γένει αισθάνεται νέος!\nΗ σχεδιαστική ταυτότητα της Peugeot γίνεται ξεκάθαρη με την πρώτη ματιά, καθώς η μάσκα και τα εμπρός φωτιστικά σώματα είναι πλήρως εναρμονισμένα μ’ αυτήν Όσο για το πίσω μέρος, τα φώτα δείχνουν ξεκάθαρα τη «συγγένεια» με το 3008.\nΤο εσωτερικό είναι σύγχρονο, ποιοτικό και συνάμα λιτό, με τα υλικά να είναι κορυφαία και τη φιλοσοφία i-Cockpit να επιτάσσει την έλλειψη κουμπιών γενικώς στην κεντρική κονσόλα. Άλλωστε πλέον όλες οι λειτουργίες του αυτοκινήτου ελέγχονται από την οθόνη αφής των 9,7 ιντσών, από την οποία μπορεί να ρυθμίσει κανείς το ηχοσύστημα, το σύστημα πλοήγησης, τον κλιματισμό αλλά και τον υπολογιστή ταξιδίου του 308.\nΧάρη, δε, στις μεγάλες γυάλινες επιφάνειες, το 308 προσφέρει εξαιρετική ορατότητα προς όλες τις κατευθύνσεις, κάνοντας εύκολη τη ζωή του οδηγού. Όσο για το flat bottom τιμόνι, παρά τη μικρή διάμετρό του, δεν θα προβληματίσει ακόμα και τον πιο απαιτητικό οδηγό. Αντιθέτως, αυτό που σίγουρα θα μπορούσαν να το είχαν αντιμετωπίσει διαφορετικά οι Γάλλοι είναι ότι υπάρχει μόνον μία (και μάλιστα αρκετά ρηχή) ποτηροθήκη. Επομένως ο συνοδηγός θα πρέπει να κρατά το ποτήρι του στο χέρι ακόμα και σε πολύωρο ταξίδι.\nΠρόσφατα το 308 δέχθηκε και μια πολύ σημαντική τεχνολογική παρέμβαση. Ο κινητήρας ντίζελ των 1,6 λίτρων ανήκει στο παρελθόν, καθώς το Group PSA εξέλιξε τον ολοκαίνουριο 1,5 BlueHDi, ο οποίος όχι μόνον είναι μικρότερης χωρητικότητας σε σχέση με τον προκάτοχό του, αλλά αποδίδει 10 ίππους παραπάνω, διατηρώντας τη ροπή στα 300 Nm.\nΟ κινητήρα του 1,5 λίτρου, λοιπόν, αποδίδει 130 ίππους, ενώ το μοντέλο της δοκιμής μας εφοδιαζόταν με το αυτόματο κιβώτιο των 6 σχέσεων, που διαθέτει δυνατότητα χειροκίνητης λειτουργίας από το λεβιέ και δύο επιπλέον προγράμματα «Sport» και «Eco». Η λειτουργία του είναι πολύ ομαλή και βοηθά τον κινητήρα να ξεδιπλώσει τις αρετές του! Οι εκπομπές ρύπων είναι μόλις 96 γραμμάρια στο χιλιόμετρο, με τη μέση κατανάλωση να μην ξεπερνά τα 6 λίτρα για κάθε 100 χιλιόμετρα.\nΓια την ποιότητα κύλισης ούτε λόγος, μιας και είναι κορυφαία, όπως και η άνεση που προσφέρει η ανάρτηση, απορροφώντας όλες τις κακοτεχνίες των ελληνικών δρόμων. Άκρως αποτελεσματικά, τέλος, αποδεικνύονται τα φρένα, ακόμα και στην πολύ σκληρή χρήση.\nΜέγιστη ισχύς: 130 hp/3.750 σ.α.λ.\nΜέγιστη ροπή: 300 Nm/1.750 σ.α.λ.\nΕπιτάχυνση 0-100: 9,7’’\nΧώρος αποσκευών: 398 lt\nΚατανάλωση (μικτή): 6 lt/100 χλμ\nΕκπομπές ρύπων: 96 γρ\nTags: 1.5 HDi 130hp 308 Peugeot Test drives


ΔΑΚΕ-ΓΕΝΟΠ/ΔΕΗ: Φεβρουαρίου 2012\nΔΑΚΕ: Ο Κυβερνητικός εκπρόσωπος της…ΤΡΟΙΚΑ κ. Καψής, συνεχίζει να απειλεί την ελληνική κοινωνία\nΟ Κυβερνητικός εκπρόσωπος της…ΤΡΟΙΚΑ κ. Καψής, ενώ συνεχίζει να απειλεί την ελληνική κοινωνία, κρύβεται ή στέκεται σούζα στους υπαλληλίσκους του Δ.Ν.Τ. και των λοιπών τοκογλύφων.\nΣυνεχίζει να πηγαίνει με το…”ρεύμα” ξεχνώντας ότι μόνο τα ψόφια ψάρια πάνε σύμφωνα μ’ αυτό!!!\nΣυνεχίζει να τρομοκρατεί το λαό και τρέμει σαν το ψάρι μην τύχει και χαλάσει το “DEAL” των δανειστών!!!\nΔεν αντιλαμβανόμαστε γιατί να τους πληρώνει ο ελληνικός λαός αυτόν και τους ομοίους του, αφού άλλους εξυπηρετούν και υπηρετούν!!!\nΤα τρομοκρατικά διλλήματα του ιδίου και των…“αφεντικών” του περί μειωμένων μισθών για ανάσχεση τάχα των ανέργων και η απίστευτη ΦΑΝΦΑΡΟΛΟΓΙΑ τους, εξοργίζει και τον τελευταίο πολίτη της χώρας μας, πολλώ δε μάλλον τους εκατοντάδες χιλιάδες ανέργους.\nΣώσατε τις ΤΡΑΠΕΖΕΣ και τους ΔΑΝΕΙΣΤΕΣ, διαλύσατε εμάς και τις οικογένειές μας χωρίς να πάρετε καμία δέσμευση ότι δεν θα χρεοκοπήσει η χώρα αλλά και δεν δεσμεύεστε ότι δεν θα παρθούν άλλα μέτρα!!! Αυτή είναι η…συνέπειά σας!!!\nΣύντομα όμως ο λαός που λαμβάνει τα…“μέτρα” του, θα…πάρει και τα δικά σας μέτρα.\nΟΛΟΙ ΣΤΟ ΣΥΝΤΑΓΜΑ ΤΗΝ ΤΕΤΑΡΤΗ 29/2 ΣΤΙΣ 18:00\nΟΛΟΙ ΜΑΖΙ ΓΙΑ ΤΗΝ ΑΝΑΤΡΟΠΗ\nΑναρτήθηκε από ΔΑΚΕ-ΓΕΝΟΠ/ΔΕΗ στις 10:04 μ.μ. Δεν υπάρχουν σχόλια:\nΑναρτήθηκε από ΔΑΚΕ-ΓΕΝΟΠ/ΔΕΗ στις 10:01 μ.μ. Δεν υπάρχουν σχόλια:\nΕίναι αναμφίβολο πως περνάμε μια δεινή οικονομική κρίση. Μια κρίση δημοσιονομικού εκτροχιασμού με ιδιαίτερα χαρακτηριστικά και διακριτές «ελληνικές» παραμέτρους. Αυτό όμως δεν πρέπει να μας κάνει να ξεχνάμε πως δεν είμαστε οι μοναδικοί που περνάμε αυτό το «δράμα» είτε εντός, είτε εκτός ΕΕ και Ευρωζώνης.\nΚι αν τα ξεχωριστά γνωρίσματα και τα ασυγχώρητα λάθη της μεταπολιτευτικής εποχής καθιστούν ιδιαίτερα επιβαρυντική την περίπτωσή μας, ας μην ξεχνάμε ότι ως χώρα, χώρος και λαός έχουμε και διακριτά πλεονεκτήματα που μπορούν να αντισταθμίσουν μεσομακροπρόθεσμα τις δυσκολίες.\nΚαι άλλες χώρες αντιμετωπίζουν ίδια ή παρόμοια προβλήματα και δοκιμάζουν ίδιες ή διαφορετικές λύσεις. Μπορεί το 2008 να αποφεύχθηκε ένα παγκόσμιο ΚΡΑΧ παρόμοιο με εκείνο του 1929, όμως αυτό δεν σημαίνει πως η πιθανότητα αυτή απομακρύνθηκε εντελώς. Αντίθετα, μοιάζει να εδραιώνεται όλο και πιο πολύ η βεβαιότητα πως όλο και περισσότερες χώρες του «δυτικού κόσμου» αντιμετωπίζουν ή θα αντιμετωπίσουν στο εγγύς μέλλον μια κατά το μάλλον ή ήττον «δυσκολία» εξωτερικού χρέους.\nΑποδεικνύεται πως έχουμε πολλούς «συνοδοιπόρους» στο δύσβατο δρόμο που καλούμαστε να περπατήσουμε και η «παρέα» μπορεί να γίνει μεγαλύτερη στο άμεσο μέλλον.\nΑυτό, χωρίς από μόνο του να είναι καλός οιωνός, θα έπρεπε ίσως να επενεργήσει τρόπον τινά ανακουφιστικά στο συλλογικό μας ασυνείδητο.\nΑντιθέτως όμως, η οικονομική κρίση είναι ένα γεγονός που μόνο στη χώρα μας βιώνεται με τόσο τραυματικό τρόπο! Έναν τρόπο που τείνει πολύ γρήγορα να την μετατρέψει σε «Κρίση της Δημοκρατίας». Αυτό θα ήταν εξαιρετικά καταστροφικό τόσο για την προσπάθεια να ανακάμψουμε ως Κοινωνία οικονομικά, όσο και για την ίδια την μελλοντική μας πορεία ως συντεταγμένη και ανεξάρτητη Εθνική οντότητα. Δυστυχώς πολλοί συμπατριώτες αντιλαμβάνονται την – βίαιη και άγαρμπη είναι αλήθεια – προσπάθεια δημοσιονομικής προσαρμογής, ως ένα είδος «πολεμικής επιχείρησης» από έναν σκληρό και αδίστακτο «εξωτερικό εχθρό» που το μόνο που επιθυμεί διακαώς είναι η υποδούλωση της Πατρίδας και ο εξανδραποδισμός του Ελληνικού πληθυσμού.\nΑναρτήθηκε από ΔΑΚΕ-ΓΕΝΟΠ/ΔΕΗ στις 7:42 π.μ. Δεν υπάρχουν σχόλια:\nΣωματεία ΔΕΗ Μεγαλόπολης:Τώρα είναι η ώρα με εγρήγορση, συμπόρευση και αγώνα\nΟι Δήμαρχοι του Δικτύου Ενεργειακών Δήμων (Κοζάνης - Πτολεμαΐδας - Αμυνταίου - Φλώρινας και Μεγαλόπολης) σε πρόσφατη Συνεδρίαση τους μεταξύ άλλων θεμάτων αποφάσισαν ομόφωνα «την αναζήτηση κεφαλαίων για συμμετοχή του Δικτύου Ενεργειακών Δήμων στην εξαγορά λιγνιτικών Μονάδων» που έχει εξαγγείλει και προωθεί η κυβέρνηση στα πλαίσια των δεσμεύσεων της στο Μνημόνιο με την Τρόικα και την Κομισιόν.\nΗ απόφαση αυτή που ελήφθη από τους Δημάρχους δημιουργεί σοβαρό προβληματισμό για την σκοπιμότητα της όταν το Δίκτυο των Ενεργειακών\nΔήμων αλλά και κάθε Δημοτικό Συμβούλιο ξεχωριστά - ακόμη και από κοινού με τοπικούς φορείς - έχουν λάβει αποφάσεις ενάντια στην πώληση λιγνιτικών Μονάδων και την οργάνωση συγκεκριμένων πρωτοβουλιών για να αποτραπεί τέτοια εξέλιξη που οδηγεί σε βάρος των συμφερόντων της τοπικής ανάπτυξης, των συμφερόντων του λαού και των εργαζομένων.\nΗ παραπάνω απόφαση των Δημάρχων βρίσκεται σε ευθεία αντίθεση με τις αποφάσεις και τις ενέργειες που οι ίδιοι έχουν πάρει και έχουν δεσμευτεί να αντισταθούν στην πώληση καθώς επίσης και στην θέληση των εργαζομένων και των πολιτών.\nΕίναι φανερό ότι βρισκόμαστε στην τελική φάση λήψης των οριστικών αποφάσεων και της δρομολόγησης των διαδικασιών για την πώληση των λιγνιτικών Μονάδων της ΔΕΗ και το ξεπούλημα της Επιχείρησης του Ελληνικού λαού.\nΣύμφωνα με πληροφορίες αφορά η πώληση λιγνιτικών Μονάδων αφορά τις 2 λιγνιτικές Μονάδες του Αμυνταίου, της Μελίτης στη Φλώρινα και την Νο 3 της Μεγαλόπολης.\nΤώρα είναι η ώρα να εκφράσουμε όλοι την αντίθεσή μας σε κάθε πιθανό σενάριο πώλησης των λιγνιτικών Μονάδων της ΔΕΗ Α.Ε. μεταξύ των οποίων και στην Μεγαλόπολη.\nΤώρα είναι η ώρα να διαμηνύουμε ότι μια τέτοια εξέλιξη θα αλλάξει δραματικά τη κατάσταση στην περιοχή της Μεγαλόπολης, της Αρκαδίας, της Μεσσηνίας και όχι μόνο. Η ηλεκτρική ενέργεια είναι Κοινωνικό αγαθό και δεν χαρίζεται σε κανέναν. Η επιχειρούμενη διάλυση της ΔΕΗ Α.Ε. συνιστά ολέθριο λάθος, καθώς αχρηστεύει έναν πυλώνα ανάπτυξης πάνω στον οποίο θα μπορούσε η χώρα να σταθεί για την ανάκαμψή της, μετά από την καταστροφική οικονομική κρίση που βιώνει.\nΤώρα είναι η ώρα όλοι μας (πολίτες, Φορείς της Αρκαδίας και της Περιφέρειας, Συνδικάτα, κ.λ.π) να βρεθούμε σε εγρήγορση, συμπόρευση και αγώνα για την αποτροπή των σχεδίων της Κυβέρνησης και της Τρόικας ενάντια στη πώληση των Μονάδων της ΔΕΗ., καθόσον αυτό αποτελεί ένα πρώτο βήμα για την οριστική διάλυσή της.\nΑντιστεκόμαστε στη διάλυση της ΔΕΗ και δεν πρόκειται να επιτρέψουμε το ξεπούλημα Μονάδων της ΔΕΗ.\nΑναρτήθηκε από ΔΑΚΕ-ΓΕΝΟΠ/ΔΕΗ στις 12:48 μ.μ. Δεν υπάρχουν σχόλια:\nΕΝΗΜΕΡΩΤΙΚΗ ΑΝΑΚΟΙΝΩΣΗ ΓΙΑ ΤΟΥΣ ΣΥΝΑΔΕΛΦΟΥΣ ΤΟY ΑΔΜΗΕ\nΗ Γραμματεία Ανθρωπίνων Πόρων του ΑΔΜΗΕ απέστειλε στις 20/2/2012 στους συναδέλφους εργαζόμενους της θυγατρικής εταιρίας της ΔΕΗ έγγραφο «Γνωστοποίησης ουσιωδών όρων εργασίας» με το οποίο ζητά από όλους τους εργαζόμενους τα στοιχεία ταυτότητας, τον τόπο παροχής εργασίας, την κατηγορία-ειδικότητα, τη διάρκεια σύμβασης, τη σχέση εργασίας και την άδεια που δικαιούται ο εργαζόμενος, τη διάρκεια ημερήσιας και εβδομαδιαίας απασχόλησης, τις αποδοχές – παροχές και τις Συλλογικές Συμβάσεις.\nΜετά από την επικοινωνία με τους Νομικούς μας Συμβούλους σας ενημερώνουμε ότι το έγγραφο αυτό έχει καθαρά ενημερωτικό χαρακτήρα (όπως ορίζεται από την Επιθεώρηση Εργασίας), συνεπώς δεν τίθεται κανένα θέμα για όποιον το υπογράψει.\nΑναρτήθηκε από ΔΑΚΕ-ΓΕΝΟΠ/ΔΕΗ στις 12:46 μ.μ. Δεν υπάρχουν σχόλια:\nτου Γεν. Γραμματέα ΓΣΕΕ\nΤα…χαμόγελα έδωσαν και πήραν μετά το τέλος του EUROGROUP!!!\nΣυμφώνησαν, και αυτό είναι επιτυχία, να δεσμεύσουν την χώρα στους δανειστές έως το 2032!!!\nΣυμφώνησαν να πληρώνονται πρώτα οι δανειστές και ο λαός ας κόψει το λαιμό του!!!\nΣυμφώνησαν το 2020 το χρέος να μειωθεί και να είναι…βιώσιμο στο 120%, όσο ήταν το 2009 και δεν ήταν βιώσιμο!!!\nΣυμφώνησαν να υποθηκεύσουν με βάση το βρετανικό δίκαιο, τον πλούτο της χώρας!!!\nΣυμφώνησαν να ξεπουλήσουν όσο- όσο τις υποδομές, τις ΔΕΚΟ και την ακίνητη περιουσία του δημοσίου λες και είναι περιουσία του …μπαμπά τους!!!\nΣυμφώνησαν να κατρακυλήσουν οι μισθοί μας στα επίπεδα των μισθών των εργαζομένων του πρώην ανατολικού μπλογκ με την αιτιολόγηση ότι αφού εκείνοι είναι μ’ ένα…πόδι θα πρέπει να κόψουν και το δικό μας!!!\nΣυμφώνησαν να υπάρχει ύπατη επιτροπεία των…κακών παιδιών, της Ελλάδος!!!\nΑποδέχθηκαν να καταστεί η χώρα μας κρεματόριο Ανέργων, Νταχάου εργαζομένων και καιάδας συνταξιούχων !!!\nΑποδέχθηκαν να γίνει η Ελλάδα προτεκτοράτο των δήθεν…εταίρων μας!!!\nΌλα αυτά τα ονόμασαν επιτυχία!!!\nΑναρωτιέμαι ειλικρινά ποια θα μπορούσε να είναι η αποτυχία τους!!!\nΑναρωτιέμαι ειλικρινά με ποιανού εντολή μας…ΕΣΩΣΑΝ,εάν μας έχουν σώσει και από τι μας έχουν σώσει!!!\nΜας ντρόπιασαν, μας εξευτέλισαν, μας διέσυραν και μας υποδούλωσαν για 30 χρόνια τουλάχιστον!!!\nΔέσμευσαν για τα επόμενα 30 χρόνια την δημοκρατική βούληση του ελληνικού Λαού, για να εξυπηρετήσουν τους δανειστές!!!\nΥποθήκευσαν το μέλλον των παιδιών μας με την μορφή του κατεπείγοντος !!!\nΑπαξίωσαν το παρελθόν μας “σκοτώνοντας τα άλογα που γέρασαν”.\nΔιαλύσανε το παρόν μας με εκβιασμούς και τρομοκρατία γιατί μόνον έτσι θα μπορούσαν να υλοποιήσουν τον προαναγγελθέντα αργό θάνατο ενός ΥΠΕΡΗΦΑΝΟΥ ΛΑΟΥ!!!\nΚύριε Πρωθυπουργέ, Κύριε Αντιπρόεδρε και Υπουργέ Οικονομικών ΝΤΡΟΠΗ ΣΑΣ!!!\nΗ…ΕΠΙΤΥΧΙΑ ΤΗΣ ΥΠΟΤΑΓΗΣ θα γραφτεί στην νεότερη ιστορία της χώρας μας με τα μελανότερα γράμματα …Οι νέες γενιές θα σας…ευγνωμονούν για την κατάντια του έθνους !!!\nΝΤΡΟΠΗ ΚΑΙ ΠΑΛΙ ΝΤΡΟΠΗ\nΑναρτήθηκε από ΔΑΚΕ-ΓΕΝΟΠ/ΔΕΗ στις 9:23 μ.μ. Δεν υπάρχουν σχόλια:\nΥστερα από διαβουλεύσεις που διήρκεσαν περίπου ένα χρόνο ανάμεσα στη ΔΕΗ και τους μεγάλους βιομηχανικούς καταναλωτές, οι αυξήσεις που πρότεινε η ΔΕΗ, με έναρξη εφαρμογής από 1ης Μαρτίου του 2012, κυμαίνονται από 10% έως 15%.\nΟι αυξήσεις αυτές μαζί με τις άλλες χρεώσεις όπως οι Υπηρεσίες Κοινής Ωφέλειας (ΥΚΩ), η αύξηση του τέλους υπέρ Ανανεώσιμων Πηγών Ενέργειας (ΑΠΕ) κ.λπ. δίνουν μια τελική επιβάρυνση της τάξης του 20%-25%, ποσοστό δυσβάσταχτο για τις βιομηχανίες που έχουν πληγεί από την κρίση, την έλλειψη ρευστότητας αλλά και τις διαρκείς επιβαρύνσεις στο ενεργειακό τους κόστος.\nΑναρτήθηκε από ΔΑΚΕ-ΓΕΝΟΠ/ΔΕΗ στις 9:20 μ.μ. Δεν υπάρχουν σχόλια:\nΕργαζόμενοι και συνταξιούχοι\nΤην δραματική, την τραγική κατάσταση του ασφαλιστικού μας την γνωρίζεται όλοι.\nΤην ζείτε πρώτα απ’ όλα στο πετσί σας.\nΠολύ σύντομα θυμίζουμε:\n- Κανένα πλέον φαρμακείο της χώρας δεν μας χορηγεί φάρμακα επί πιστώσει. Τα πληρώνουμε από την τσέπη μας (όσοι ακόμη έχουμε τη δυνατότητα) και άγνωστο αν και πότε θα πάρουμε τα χρήματά μας.\nα) Κάθε χρόνο χρειαζόμαστε για φάρμακα πάνω από 50 εκ. €\nβ) Το ΤΑΥΤΕΚΩ (ΔΕΗ) ήδη χρωστά στα φαρμακεία όλης της χώρας 31 εκ. €\nγ) Επίσης χρωστά στους ασφαλισμένους, δηλαδή σε εσάς, για αγορά φαρμάκων που πληρώσατε εξ ολοκλήρου από την τσέπη σας, επειδή τα φαρμακεία δεν έδιναν επί πιστώσει 12 εκ. €.\nΜε βάση αυτά (α + β + γ) θα έπρεπε να ήταν πιστωμένα στον αντίστοιχο κωδικό τουλάχιστον 93 εκ. €.\nΔυστυχώς τα χρήματα που έχουν προϋπολογισθεί είναι μόνο 29.200.000 €!!!\n- Δεκάδες εκ. € είναι τα χρέη στα νοσοκομεία και τις κλινικές. Σε λίγο δεν θα δέχονται τις εγγυητικές επιστολές του φορέα μας.\nα) Κάθε χρόνο χρειαζόμαστε πάνω από 55 εκ. € για νοσοκομειακή περίθαλψη.\nβ) Ήδη χρωστάμε 44 εκ. € σε νοσοκομεία και\nγ) 10 εκ. € σε κλινικές.\nΜε βάση αυτά (α + β + γ) στον αντίστοιχο κωδικό δαπανών θα έπρεπε να είναι εγγεγραμμένα 109 εκ. €.\nΔυστυχώς και εδώ ακόμα χειρότερα έχουν προϋπολογισθεί μόνο 16 εκ. €!!\n- Έφτασαν τους 4.000 οι συνάδελφοι που περιμένουν (κάποιοι 4 χρόνια) για να πάρουν τα χρήματα τους από το ΕΦΑΠΑΞ!!\nΣυγκεκριμένα 2.515 έχουν πάρει μόνο προκαταβολή και άλλοι 1.439 περιμένουν να πάρουν την εξόφληση.\nα) Τα χρήματα που χρωστά το ΤΑΥΤΕΚΩ για τους 2.515 που έχουν πάρει μόνο την προκαταβολή των 10.000 ή 5.000 € μετά την κλοπή που έχει γίνει στο ύψος του ΕΦΑΠΑΞ είναι 114.000.000 €.\nβ) Τα χρήματα που χρωστά για να αποδώσει το υπόλοιπο ποσό στους 1.339 που περιμένουν να πάρουν ακόμα το 10% είναι 39 εκ. €.\nΣυνολικά τα χρήματα που χρειάζονται, που απαιτούνται για να πάρουν οι συνάδελφοί μας τα ΛΕΦΤΑ ΤΟΥΣ είναι (α + β) = 114.000.000 + 39.000.000 = 153.000.000 €.\nΔυστυχώς το ΤΑΥΤΕΚΩ φέτος για ΕΦΑΠΑΞ έχει προϋπολογίσει 57 εκ. €!!\n(Τα 16 εκ. € είναι από τον περσινό προϋπολογισμό).\nΠέρσι δόθηκαν για ΕΦΑΠΑΞ 10.248.000 €.\nΠιο συγκεκριμένα, σύμφωνα με την ενημέρωση που έχουμε, δεν δόθηκαν ούτε προκαταβολές (δηλαδή το 90%), ούτε εκκαθαρίσεις (δηλαδή το 10%). Δόθηκαν μόνο προκαταβολές των 5.000 € και δικαστικές αποφάσεις.\nΟ κατάλογος των συναδέλφων μας που είναι σε αναμονή για να πάρουν τα χρήματά τους έχει ως εξής :\nΟΣΟΙ ΔΕΝ ΕΧΟΥΝ ΠΑΡΕΙ ΣΧΕΔΟΝ ΤΙΠΟΤΕ ΠΑΡΑ ΜΟΝΑΧΑ 10.000 Ή 5.000 €\nΟΣΟΙ ΠΕΡΙΜΕΝΟΥΝ ΕΚΚΑΘΑΡΙΣΗ\n- Συνεχίζεται η κλοπή του ύψους του ΕΦΑΠΑΞ\n25% κλοπή σε όσους έκαναν αίτηση συνταξιοδότησης μέχρι 31/12/2010!\n30% σε όσους έκαναν την αίτηση από 1/1/2011!\n- Συνεχίζεται η απανωτή μείωση (κλοπή) των συντάξεών μας (κύριων και επικουρικών). Δείτε αναλυτικά τις προηγούμενες ανακοινώσεις μας που αποτυπώνουν τι ακριβώς κλοπές έχουν γίνει.\nΕίμαστε σίγουροι (όπως ήδη γράψαμε) ότι τα παραπάνω σας είναι γνωστά γι’ αυτό το να περιγράφει κανείς την κατάσταση δεν ωφελεί σε τίποτα.\nΑν θέλει να την αλλάξει οφείλει να αφήσει τις περιγραφές και με πίστη και πάθος (εάν το εννοούμε ότι το ασφαλιστικό μας είναι η πιο ιερή κατάκτησή μας), με συγκεκριμένο σχέδιο και αιτήματα να δώσουμε όντως τον πιο μεγάλο αγώνα χρησιμοποιώντας όλα τα όπλα και όλα τα μέσα για την σωτηρία του.\nΜε βάση αυτά ως πρόλογο και με το ηθικό ανάστημα του συνδικάτου που όλα αυτά τα χρόνια προειδοποιούσε για το τι επέρχεται σε βάρος του ασφαλιστικού μας και αγωνίζονταν ενάντια σε κάθε επίθεση που δεχόταν μην αφήνοντας τον καιρό ανεκμετάλλευτο, απευθύνουμε κάλεσμα αντίστασης και αγώνα.\nΑντίστασης για να αποτρέψουμε την ολοκληρωτική καταστροφή του και\nΑγώνα για να το προστατεύσουμε.\nΤαυτοχρόνως σας καλούμε όλες και όλους, εργαζόμενους και συνταξιούχους, να είστε σε πλήρη ετοιμότητα ώστε να δώσουμε τα κτυπήματα που χρειάζονται.\nΣε εμάς χρωστάνε.\nΕμείς δεν χρωστάμε σε κανέναν.\nΑυτό δεν το λέμε εμείς.\nΤο αναγνώρισε η πολιτεία με πρώτο και καλύτερο τον σημερινό Υπουργό Οικονομικών κ. Βενιζέλο που δεν σέβεται την υπογραφή που έβαλε.\nΠολλές φορές έχουμε γράψει σε διάφορες ανακοινώσεις μας την φράση - προτροπή «κανείς να μην λείψει από τον αγώνα. Όποιος λείψει θα είναι προδότης». Δυστυχώς και με λύπη πολλές φορές διαπιστώσαμε ότι οι περισσότεροι απουσιάζατε.\nΑυτό δεν το εντοπίζουμε γιατί έχουμε διάθεση μεμψιμοιρίας ή γκρίνιας ή να καλύψουμε τυχόν δικές μας ευθύνες.\nΑυτή η ώρα δεν προσφέρεται για κάτι τέτοιο.\nΑυτή η ώρα είναι ώρα του καθήκοντος και του χρέους του καθενός μας.\nΑυτή η ώρα είναι η ώρα για τη τελική μάχη, μάχη από την οποία δεν έχει δικαίωμα να λείψει κανείς γιατί αυτό σημαίνει ότι προδίδει όλους τους άλλους.\nΚανείς λοιπόν να μην λείψει.\nΓι’ αυτό, ΠΡΕΠΕΙ από κάθε άκρη της χώρας να είστε όλοι παρόντες στους σχεδιασμούς της ΓΕΝΟΠ και της ΠΟΣ. Κυρίως δε όσοι είμαστε στην Αθήνα (που ξεπερνάμε τις 20.000) δεν έχουμε καμία δικαιολογία απουσίας.\nΗ ΕΚΤΙΜΗΣΗ ΚΑΙ Η ΕΜΠΙΣΤΟΣΥΝΗ ΕΙΝΑΙ ΣΤΟΙΧΕΙΑ ΑΠΑΡΑΙΤΗΤΑ ΓΙΑ ΝΑ ΔΟΘΕΙ Η ΟΠΟΙΑΔΗΠΟΤΕ ΜΑΧΗ\nΕργαζόμενε και συνταξιούχε\nΠου κάθε φορά ψάχνεις για να βρεις διάφορες δικαιολογίες για να απουσιάσεις σκέψου για μια φορά μήπως δεν φταίνε πάντα οι άλλοι αλλά ίσως έχεις και εσύ την δική σου ευθύνη για ότι συμβαίνει!\nΣκέψου και ανάλογα πράξε.\nΔικαιολογίες για να μη συμμετέχουμε υπάρχουν πολλές.\nΤέλος, προς ενημέρωση όσων τυχόν δεν γνωρίζουν το τι έχει κάνει η ΓΕΝΟΠ/ΔΕΗ για το ασφαλιστικό μας τα δύο τελευταία χρόνια θυμίζουμε μερικές μόνο από τις δράσεις μας.\nΔράσεις που ανεξαρτήτως αποτελέσματος, καθώς αυτό αποτελεί συνάρτηση πολλών παραγόντων και πραγμάτων, δείχνουν αν μη τι άλλο για κάθε καλοπροαίρετο άνθρωπο ότι αυτή η Ομοσπονδία δεν είχε πάει για ύπνο…\nΟ λόγος που το κάνουμε αυτό δεν είναι για να ευλογήσουμε τα γένια μας γιατί μόνο κάτι τέτοιο δεν έχουμε δικαίωμα να κάνουμε και μάλιστα όταν έχουμε φτάσει σ’ αυτό το κατάντημα.\nΟ λόγος είναι για να δείξουμε ότι αυτή η Ομοσπονδία με τα όποια λάθη, αδυναμίες ή παραλείψεις της αξίζει την στήριξη και την εμπιστοσύνη.\nΑξίζει να την στηρίξετε γιατί δεν παραδόθηκε ούτε θα παραδοθεί ποτέ.\nΤονίζουμε ιδιαίτερα τα παραπάνω γιατί το θέμα της στήριξης και της εμπιστοσύνης είναι καθοριστικά. Γιατί χωρίς αυτά δεν υπάρχει ενότητα και συσπείρωση και κατ΄επέκταση καμία μάχη δεν μπορεί να δοθεί και κυρίως να κερδηθεί.\nΤΙΘΕΝΤΑΙ 2 ΕΡΩΤΗΜΑΤΑ\n1)ΕΚΑΝΕ ΚΑΤΙ Η ΓΕΝΟΠ/ΔΕΗ ΠΡΙΝ ΦΤΑΣΟΥΜΕ ΣΕ ΑΥΤΟ ΤΟ\nΚΑΤΑΝΤΗΜΑ; ΕΠΙΧΕΙΡΗΣΕ ΝΑ ΤΟ ΑΠΟΤΡΕΨΕΙ Ή ΟΛΟ ΑΥΤΟ\nΤΟ ΔΙΑΣΤΗΜΑ ΠΑΡΑΚΟΛΟΥΘΟΥΣΕ ΩΣ ΑΠΛΟΣ ΘΕΑΤΗΣ;\n2)ΤΟΥΤΩΝ ΔΟΘΕΝΤΩΝ ΠΩΣ ΣΚΕΠΤΕΤΑΙ Η ΓΕΝΟΠ/ΔΕΗ ΝΑ\nΑΝΤΙΜΕΤΩΠΙΣΕΙ ΤΗΝ ΚΑΤΑΣΤΑΣΗ; ΕΧΕΙ ΚΑΝΕΙ ΚΑΤΙ;\nΑπαντώντας στο πρώτο ερώτημα, πέρα από τις δεκάδες παραστάσεις σε όλους τους Υπουργούς Ενέργειας και Οικονομικών και κυρίως Εργασίας και Κοινωνικών Ασφαλίσεων,\nΗ ΓΕΝΟΠ/ΔΕΗ ΕΠΡΑΞΕ ΤΑ ΚΑΤΩΘΙ :\n1)Η ΓΕΝΟΠ/ΔΕΗ ήταν αυτή που τον Ιούλιο του 2010 με αλλεπάλληλες πιέσεις, απειλές και προκήρυξη 48ωρης απεργίας (ανεξάρτητα εάν η παραδομένη κυβέρνηση του μνημονίου το επανέφερε ένα χρόνο μετά με το μεσοπρόθεσμο) κατάφερε να αφαιρέσει στο Ν. 3863 το περιβόητο «εφεξής» που είχε μπει στο άρθρο 4 του Ν.3833.\nΌταν το πετύχαμε αυτό στην ενημερωτική ανακοίνωση που εκδώσαμε (Ιούλης 2010) επί λέξει γράφαμε:\n«Η ΔΕΗ είναι στοχοποιημένη και είναι σίγουρο ότι τα συμφέροντα θα επανέλθουν. Θα επανέλθουν για να κλέψουν την περιουσία μας.\nΘα επανέλθουν για να κατεδαφίσουν ότι δεν μπόρεσαν τώρα.\nΓια το ασφαλιστικό έχουμε πολλές μάχες μπροστά μας.\nΣκληρές πολύ σκληρές»\nΕπίσης στην ίδια ανακοίνωση γράφαμε:\n«Σας απλώνουμε το χέρι στον μεγάλο αγώνα στον ωραίο αγώνα του καθήκοντος και του χρέους.\nΤαυτοχρόνως σας καλούμε να είστε σε πλήρη ετοιμότητα γιατί τίποτα δεν τέλειωσε.\nΤο κεφάλαιο έχει σαλπίσει έφοδο για να πάρει πίσω ότι του κερδίσαμε, ότι του αφαιρέσαμε.\nΟύτε στο ασφαλιστικό, ούτε στα εργασιακά, ούτε στο ιδιοκτησιακό καθεστώς της Επιχείρησης.\nΟΛΑ ΕΙΝΑΙ ΜΠΡΟΣΤΑ ΜΑΣ.\nΗ ΠΙΟ ΛΥΣΣΑΛΕΑ ΜΑΧΗ ΤΩΡΑ ΞΕΚΙΝΗΣΕ.\nΓι’ αυτό απαιτείται η μέγιστη συσπείρωση, η μέγιστη ενότητα.\n2)Η ΓΕΝΟΠ/ΔΕΗ ήταν αυτή που οργάνωσε τα συλλαλητήρια στις 28/6/2010 και 25/5/2011 έξω από τα κεντρικά γραφεία της ΔΕΗ που ένα από τα κεντρικά τους θέματα πέρα από τη μείωση των μισθών μας ήταν το ασφαλιστικό μας.\nΣυλλαλητήρια που δεν έγιναν για εκτόνωση.\nΣυλλαλητήρια που δεν έμειναν και δεν τελείωσαν έξω από την Χαλκοκονδύλη 30 αλλά που κατευθύνθηκαν εκεί που έπρεπε. Στο κέντρο λήψης των αποφάσεων, έξω από το Υπουργείο Οικονομικών ώστε να φτάσουν οι φωνές και η διαμαρτυρία μας στους πλέον αρμόδιους και «υπεύθυνους».\n3)Η ΓΕΝΟΠ/ΔΕΗ ήταν αυτή που οργάνωσε ΚΑΙ ΑΛΛΟ 3Ο ΣΥΛΛΑΛΗΤΗΡΙΟ έξω από το Υπουργείο Εργασίας και Κοινωνικών Ασφαλίσεων στις 18/10/2011 αποκλειστικά για το θέμα του ασφαλιστικού και που επίσης το κατεύθυνε έξω από το γραφείο του Υπουργού Οικονομικών κ. Βενιζέλου που φαρδιά πλατειά είχε βάλει την υπογραφή του στην αναγνώριση της περιουσίας μας.\n4)Η ΓΕΝΟΠ/ΔΕΗ είναι αυτή που στις πλέον αντίξοες συνθήκες με 6 μονάδες των ιδιωτών και σε ένα κλίμα ιδιαιτέρως εχθρικό έκανε 10 ημέρες απεργία τον Ιούλιο του 2011 με πολύωρες διακοπές ρεύματος για να μην περάσει το μεσοπρόθεσμο που επανέφερε το «εφεξής» και ότι από εδώ και πέρα θα παίρνουμε μόνο 600 εκ. € πάγιο πόρο δίνοντας έτσι το πιο θανάσιμο χτύπημα στο ασφαλιστικό μας.\n5)Η ΓΕΝΟΠ/ΔΕΗ είναι αυτή που έκανε δυο φορές κατάληψη στο γραφείο του Διευθυντή του ΤΑΥΤΕΚΩ (στις 7 Απρίλη 2011 και στις 19 Οκτώβρη 2011) προκειμένου να προειδοποιήσει και να διαμαρτυρηθεί για την πορεία του ασφαλιστικού μας.\nΤΙ ΚΑΝΕΙ ΤΩΡΑ Η ΓΕΝΟΠ;\nΑπαντώντας στο δεύτερο ερώτημα που ίσως σ’ αυτή τη φάση είναι και το σημαντικότερο και πάλι πρέπει να θυμίσουμε ότι η ΓΕΝΟΠ/ΔΕΗ μαζί με την ΠΟΣ/ΔΕΗ και με την καθοριστική συμβολή των σ. Βαλλιανάτου Ερωτόκριτου, Σκούρα Χρήστου και Παναγιωτάκη Μανώλη με ένα από τα μεγαλύτερα και εξειδικευμένα περί των ασφαλιστικών νομικά γραφεία της χώρας ξεκίνησε τον μεγαλύτερο νομικό αγώνα που έχει ποτέ δοθεί από την ΓΕΝΟΠ.\nΠΙΟ ΣΥΓΚΕΡΙΜΕΝΑ Η ΓΕΝΟΠ/ΔΕΗ ΚΑΙ Η ΠΟΣ/ΔΕΗ:\n1) Απέστειλε εξώδικο κατά των Διοικήσεων ΤΑΥΤΕΚΩ και ΙΚΑ για τη μη αναζήτηση του πάγιου πόρου.\n2) Απέστειλε εξώδικο κατά του Ελληνικού Δημοσίου για την μη ορθή καταβολή του πάγιου πόρου.\n3) Απέστειλε εξώδικο κατά της ΔΕΗ για την μη αναζήτηση του πάγιου πόρου.\n4) Κατέθεσε ΑΓΩΓΗ κατά του Ελληνικού Δημοσίου γιατί παρανομεί και δεν συμμορφώνεται με τα όσα οι νόμοι ορίζουν διεκδικώντας τον πάγιο πόρο που είναι δικά μας λεφτά στο ακέραιο και πάνω απ’ όλα μην έχοντας άλλη επιλογή,\n5) Κατέθεσε αγωγή κατά της ΔΕΗ γιατί ουδέποτε απαλλάχθηκε από την υποχρέωση της έναντι των ασφαλισμένων (εργαζόμενων και συνταξιούχων της Επιχείρησης) διεκδικώντας να καταβάλει η Επιχείρηση την διαφορά του μη καταβληθέντος πάγιου πόρου. Τέλος,\n6) Η ΓΕΝΟΠ/ΔΕΗ είναι αυτή που κατέθεσε αγωγή κατά των φορέων ΤΑΥΤΕΚΩ και ΙΚΑ επειδή το Ελληνικό Δημόσιο παραβίασε διοικητική σύμβαση και το άρθρο 34 του Ν.2773/99.\nΠΑΡΑ ΤΟΝ ΚΑΤΑΙΓΙΣΜΟ ΤΩΝ ΝΟΜΙΚΩΝ ΚΙΝΗΣΕΩΝ\nΗ ΓΕΝΟΠ/ΔΕΗ ΛΕΕΙ ΠΩΣ Ο ΝΟΜΙΚΟΣ ΑΓΩΝΑΣ ΔΕΝ ΑΡΚΕΙ\nΌπως αναφέρει και ο τίτλος της ανακοίνωσης η ΓΕΝΟΠ/ΔΕΗ ως ένα γνήσια ταξικό συνδικάτο αξιοποιεί όλα τα όπλα που έχει και που υπάρχουν συνεπώς και το νομικό αγώνα. Όμως δεν επαφίεται σ’ αυτόν.\nΣτη ΓΕΝΟΠ/ΔΕΗ γνωρίζουμε καλά ότι οι περισσότερες μάχες δεν κερδίζονται στα αστικά δικαστήρια (αν και εδώ έχουμε ακατανίκητα επιχειρήματα και εφόδια) αλλά στους δρόμους.\nΓι’ αυτό εμείς δεν θα περιμένουμε να δούμε τι θα κάνουν οι δικηγόροι.\nΤο συνδικάτο της ΓΕΝΟΠ/ΔΕΗ όπως έχει κάνει μέχρι τώρα με σχέδιο και συγκεκριμένα αιτήματα όχι απλά θα εντείνει και θα κλιμακώσει τον αγώνα, με κάθε σοβαρότητα και χωρίς να υπολογίσει κανένα κόστος θα τον πάει στα άκρα.\nΤις επόμενες ημέρες συνεδριάζει το Δ.Σ. της Ομοσπονδίας και το οποίο θα λάβει συγκεκριμένες αποφάσεις.\nΓι’ αυτό ο καθένας από εμάς καλείται να είναι σε πλήρη ετοιμότητα.\nΕΜΑΣ ΖΗΤΙΑΝΟΥΣ ΔΕΝ ΘΑ ΜΑΣ ΚΑΝΕΙ ΚΑΝΕΙΣ.\nΣΕ ΕΜΑΣ ΧΡΩΣΤΑΝΕ.\nΟ ΔΙΚΟΣ ΜΑΣ ΦΟΡΕΑΣ ΔΕΝ ΕΙΝΑΙ ΕΛΛΕΙΜΜΑΤΙΚΟΣ.\nΓΙΑ ΤΗΝ ΔΙΚΗ ΜΑΣ ΣΥΝΤΑΞΗ ΔΕΝ ΕΠΙΒΑΡΥΝΕΤΑΙ ΚΑΝΕΙΣ ΚΑΙ ΕΠΑΝΑΛΑΜΒΑΝΟΥΜΕ ΟΤΙ ΑΥΤΟ ΔΕΝ ΤΟ ΛΕΜΕ ΕΜΕΙΣ\nΤΟ ΛΕΝΕ ΟΙ ΥΠΟΓΡΑΦΕΣ ΤΟΥ κ. ΒΕΝΙΖΕΛΟΥ, ΤΟΥ ΠΑΣΟΚ ΚΑΙ ΤΗΣ Ν. ΔΗΜΟΚΡΑΤΙΑΣ ΠΟΥ ΨΗΦΙΣΑΝ ΤΟΝ Ν. 2773 ΚΑΙ ΟΦΕΙΛΟΥΝ ΝΑ ΤΙΣ ΣΕΒΑΣΤΟΥΝ\nΑναρτήθηκε από ΔΑΚΕ-ΓΕΝΟΠ/ΔΕΗ στις 8:50 μ.μ. Δεν υπάρχουν σχόλια:\nΤο κράτος χρωστάει 58 εκατ. ευρώ στη ΔΕΗ για τα φανάρια\nΑπλήρωτοι είναι οι λογαριασμοί του κράτους στη ΔΕΗ για τα φανάρια από το 1990, δήλωσε στην εκπομπή Καλημέρα ΣΚΑΪ ο περιφερειάρχης Αττικής Γιάννης Σγουρός. Όπως είπε το ποσό της οφειλής ανέρχεται στα 58 εκατ. ευρώ.\nΟ κ. Σγουρός σημείωσε ότι αυτό είναι ένα από τα σημεία τριβής της Περιφέρειας με το υπουργείο Υποδομών, καθώς θέλησαν να μεταβιβάσουν οφειλές και αρμοδιότητες στην Περιφέρεια, χωρίς να μεταβιβάσουν τους αντίστοιχους πόρους.\nΜιλώντας στην ίδια εκπομπή, ο Κίμων Στεριώτης, διευθυντής Επικοινωνίας Τύπου της ΔΕΗ, συμπλήρωσε ότι οι οφειλές των υπουργείων στη ΔΕΗ ξεπερνούν τα 180 εκατομμύρια, ενώ είπε ότι η επιχείρηση δεν μπορεί να κόψει το ρεύμα στους κρατικούς φορείς, γιατί ανάμεσά τους είναι και νοσοκομεία.\n"Δυναμίτης" για τη ΔΕΗ η απόφαση του ΣτΕ για επιστροφή των ΥΚΩ\nΤο δύσκολο σταυρόλεξο για τη συνέχιση της ηλεκτροδότησης των μη διασυνδεδεμένων νησιών και ταυτόχρονα τη διασφάλιση της βιωσιμότητας της ΔΕΗ καλείται να λύσει η πολιτική ηγεσία του ΥΠΕΚΑ μετά την πρόσφατη απόφαση του Συμβουλίου της Επικρατείας που ακυρώνει την υπουργική απόφαση με την οποία καθορίζεται η μεθοδολογία υπολογισμού των ΥΚΩ.\nΠρος την κατεύθυνση αυτή εργάζονται, αφενός μεν η ΡΑΕ, αφετέρου δε τα στελέχη της ΔΕΗ, καθώς το πρόβλημα για την επιχείρηση είναι μεγάλο και αποτελεί στην κυριολεξία «δυναμίτη» για τα οικονομικά της.\nΗ αποζημίωση που παίρνει η ΔΕΗ για τις Yπηρεσίες Kοινής Ωφέλειας (YKΩ) που αφορούν κατά κύριο λόγο την επιδότηση του ηλεκτρικού ρεύματος των μη διασυνδεδεμένων νησιών όπου είναι εγκατεστημένοι πανάκριβοι, όσον αφορά τη λειτουργία τους, πετρελαϊκοί σταθμοί, υπολογίζεται σε περίπου 750 εκατ. ευρώ για το 2012 και για τα έτη 2009-2011 ανέρχονται στο 1,5 δισ. ευρώ!\nH πρόσφατη απόφαση του ΣτE ακυρώνει την υπουργική απόφαση καθορισμού των ΥΚΩ, καθώς η αγορά των νησιών δεν έχει ανοίξει και η ΔΕΗ συνεχίζει να είναι μονοπωλιακός πάροχος, ενώ δεν έχει υπάρξει αίτηση παρέκκλισης εκ μέρους του ΥΠΕΚΑ όπως ζητούσε η ΔΕΗ για να «ξεπεράσει» τις προτάσεις της ΡΑΕ για άνοιγμα της αγοράς παραγωγής και εμπορίας στα μη διασυνδεδεμένα νησιά.\nΑυτό σημαίνει ότι η ΔEH θα υποχρεωθεί να επιστρέψει στον ΔEΣMHE σε πρώτη φάση τουλάχιστον το ποσό των 80 εκατ. ευρώ που το ΣτE ενέκρινε ως επιστροφή στις εταιρείες Energa και Hellas Power που προσέφυγαν κατά των YKΩ.\nΗ απόφαση μάλιστα είναι άμεσα εκτελεστή, ακόμα και αν υπάρξει προσβολή της στο Ευρωπαϊκό Δικαστήριο, και γιαυτό αναζητείται νομική λύση άμεσα, πριν καθαρογραφεί η απόφαση του ΣτΕ και σταλεί στη ΔΕΗ και το ΔΕΣΜΗΕ.\nΠερεταίρω εκφράζονται φόβοι για πιθανή μαζική διεκδίκηση των ποσών που έχουν καταβληθεί για YKΩ από διάφορες άλλες κατηγορίες καταναλωτών. Επιπλέον, εάν δεν βρεθεί λύση που να είναι συμβατή με την απόφαση του Συμβουλίου της Επικρατείας, η ΔΕΗ, εκτός από τα να τρέχει να πληρώσει επιστροφές μεγάλων χρηματικών ποσών θα πρέπει να οδηγηθεί σε απελευθέρωση των τιμολογίων στα νησιά και διαμόρφωσή τους με βάση το υψηλότατο κόστος παραγωγής.\nΓΕΝΟΠ-ΔΕΗ:ΚΑΤΩ ΤΑ ΧΕΡΙΑ ΑΠΟ ΤΙΣ ΣΥΝΤΑΞΕΙΣ ΜΑΣ ΓΙΑΤΙ ΕΙΝΑΙ ΔΙΚΑ ΜΑΣ ΛΕΦΤΑ\nΟι απόμαχοι της δουλειάς εξαιτίας της ενδοτικότητας αλλά και της ανικανότητας της κυβέρνησης σας αλλά και εσάς του ίδιου σαν να είναι μπάζα και σκουπίδια έχουν πεταχτεί στο περιθώριο και τα αζήτητα της ζωής.\nΙδιαίτερα οι εργαζόμενοι στη ΔΕΗ εξαιτίας της πλήρους ασέβειας στους νόμους και τα όσα αυτοί ορίζουν για το ασφαλιστικό της ΔΕΗ (που γνωρίζεται πολύ καλά ότι όχι μόνο δεν είναι ελλειμματικό αλλά απεναντίας έχει τεράστια περιουσία που σύμφωνα με την τελευταία αναλογιστική μελέτη ξεπερνά τα 11,9 δις που σημαίνει ότι τα οποία χρήματα για τις συντάξεις μας αλλά και την ιατροφαρμακευτική μας περίθαλψη αντλούνται από εκεί απομειώνοντας την περιουσία μας που είναι ενσωματωμένη στην περιουσία της ΔΕΗ, άρα δεν επιβάρυναν κανένα πολίτη) κατάντησαν ζητιάνοι και ανασφάλιστοι, χωρίς φάρμακα, χωρίς περίθαλψη και χωρίς ΕΦΑΠΑΞ.\nΤώρα, σαν να μην έφταναν αυτά και σαν να μην αρκούσαν οι αλλεπάλληλες μειώσεις που έχουν υποστεί οι συντάξεις μας ετοιμάζεστε να τις ξαναμειώσετε κατά 20%.\nΜε βάση αυτό σας ρωτάμε κύριε Υπουργέ:\nΔε φτάνει που παρανομήσατε και βάλατε πλαφόν στον Πάγιο Πόρο τα 600 εκατ. € , μήπως σκέπτεστε μειώνοντας τις κύριες συντάξεις μας να μειώσετε ακόμα πιο πολύ (να περικόψετε δηλαδή από τα 600 εκατ. €) τον Πάγιο Πόρο;\nΑΝ ΣΚΕΠΤΕΣΤΕ ΚΑΤΙ ΤΕΤΟΙΟ\nΚΑΙ ΕΤΟΙΜΑΣΤΕΙΤΕ ΝΑ ΚΑΤΑΛΑΒΕΤΕ ΤΙ ΘΑ ΠΕΙ ΔΥΝΑΜΗ ΤΗΣ ΑΔΙΚΙΑΣ\nΑναρτήθηκε από ΔΑΚΕ-ΓΕΝΟΠ/ΔΕΗ στις 7:48 μ.μ. Δεν υπάρχουν σχόλια:\nΔεν μας φοβίζει η τρομοκρατία του Παπουτσή και των κουκουλοφόρων συνεργατών του…\nΔεν μας φοβίζουν τα ισοπεδωτικά μέτρα της κυβέρνησης Παπαδήμου…\nΔεν μας φοβίζει η φιλομνημονιακή δημοσιογραφία και όσοι την υπηρετούν…\nΔεν μας ξεγελούν οι κομματικοί κλόουν που αλλάζουν απόψεις και θέσεις αναλόγως με την δική τους σωτηρία και όχι της πατρίδας.\nΗ ΔΑΚΕ/ΕΤΕ-ΔΕΗ οφείλει να δίνει παντοτινό δυναμικό αγωνιστικό παρών και δεν εγκαταλείπει την μάχη. Απολύτως δικαιολογημένα οι εργαζόμενοι νιώθουν πληγωμένοι και κατακερματισμένοι από την εφαρμογή των σχεδίων των ντόπιων και ξένων τροικανών.\nΜαζί με τον ελληνικό λαό (τους άνεργους, τους συνταξιούχους, τους μικρομεσαίους, τους φοιτητές, τους αγρότες) θα συνεχίσουμε να πολεμάμε όσους αντιστρατεύονται το εθνικό συμφέρον και ειδικά όσους ορέγονται να ξεπουλήσουν τον ενεργειακό πλούτο της χώρας.\nΜπορεί να διαλύουν τις εργασιακές σχέσεις, να πετσοκόβουν τους μισθούς και να χαρίζουν την κοινωνική ασφάλιση στους ιδιώτες, δεν μπορούν όμως να πάρουν την ψυχή μας.\nΣτη νέα γερμανική κατοχή που ζούμε το χρέος μας είναι να αντισταθούμε μέχρι τελικής πτώσεως.\nΣυνάδελφοι συσπειρωθείτε και ενωθείτε για να ακυρώσουμε στη πράξη το νέο μνημόνιο.\nΓΕΝΟΠ/ΔΕΗ - ΠΟΣ/ΔΕΗ\nΑναρτήθηκε από ΔΑΚΕ-ΓΕΝΟΠ/ΔΕΗ στις 2:14 μ.μ. Δεν υπάρχουν σχόλια:\nΌμως εμείς οφείλουμε να πούμε ΕΥΓΕ σ’ όλους τους συνεπείς κι όχι στους όψιμους καταγγέλλοντες\nτου Γεν. Γραμματέα ΓΣΕΕ κ. Νικ. Κιουτσούκη\nΌλοι εμείς που τα τελευταία δύο χρόνια πιστέψαμε ότι υπάρχει άλλος δρόμος διεξόδου από την κρίση και ανάταξης της Ελληνικής οικονομίας, σήμερα αισθανόμαστε αφ’ ενός –δυστυχώς- δικαιωμένοι γιατί τα αποτελέσματα της μνημονιακής πολιτικής είναι τραγικά και αφετέρου προδομένοι, γιατί ενώ δώσαμε μάχες και αγωνιστήκαμε για να αναδείξουμε το λάθος, η ετερόκλητη συγκυβέρνηση-ΕΙΔΙΚΟΥ ΣΚΟΠΟΥ- ψήφισε το Νέο Μνημόνιο το οποίο διαλύει οριστικά ότι είχε απομείνει όρθιο από την εφαρμογή του πρώτου .\nΔυστυχώς η τρομοκρατία τα εκβιαστικά διλλήματα, καθώς και η κομματική πειθαρχία που επιβλήθηκε στους Έλληνες βουλευτές από τους αρχηγούς των κομμάτων, που επέμειναν να στηρίζουν την Κυβέρνηση και τις παράλογες απαιτήσεις των “Εταίρων” μας, είχε ως αποτέλεσμα την βαριά ψήφο καταδίκης του ελληνικού λαού.\nΤιμωρήθηκαν δε ακόμη και αυτοί που τόλμησαν να πράξουν το αυτονόητο. Να στηρίξουν δηλαδή την από διετία και απο τα αποδεικνυόμενα ΟΡΘΗ στάση τους , αφού τους διέγραψαν με διαδικασίες εξπρές.\nΌμως εμείς οφείλουμε να πούμε ΕΥΓΕ σ’ όλους τους συνεπείς κι όχι στους όψιμους καταγγέλλοντες.\nΣτην πιο κρίσιμη στιγμή για τον Ελληνικό λαό και για την πατρίδα μας, αψήφισαν τις κομματικές εντολές και ψήφισαν κατά συνείδηση γνωρίζοντας το κόστος…\nΑισθανόμαστε ΥΠΕΡΗΦΑΝΟΙ γι’ αυτούς γιατί δεν παίξανε ΠΑΡΤΙΔΑ εις βάρος του λαού ούτε και της ΠΑΤΡΙΔΑΣ!!!\nΚάποιοι δυστυχώς μπερδεύουν αυτές τις έννοιες …\nΔηλώνουμε ότι θα είμαστε στο πλευρό τους για ότι χρειαστεί, γιατί απλά είναι για εμάς ξεχωριστοί!!!\nΜπορεί οι ελπίδες μας να κατέρρευσαν, το μέλλον μας να προδιαγράφεται σκοτεινό και αβέβαιο το όραμα μας για μια καλύτερη Ελλάδα να σιγοσβήνει, αλλά παρ’ όλα αυτά θα συνεχίσουμε να αγωνιζόμαστε για την υπερηφάνεια και τα ιδανικά μας, θα συνεχίσουμε να αγωνιζόμαστε για τις οικογένειες και τα παιδιά μας.\n"Σαρώνει" ηλεκτρισμό - αέριο, ΔΕΗ, ΔΕΠΑ το νέο μνημόνιο\nΣαρωτικές αλλαγές στον τομέα του ηλεκτρισμού, του φυσικού αερίου και των ΑΠΕ φέρνει το νέο μνημόνιο.\nΜεταξύ των σημαντικότερων προβλέψεων περιλαμβάνονται νέες περικοπές τις εγγυημένες τιμές των ΑΠΕ, επίσπευση των ενεργειακών αποκρατικοποιήσεων, πωλήσεις λιγνιτικών αλλά και υδροηλεκτρικών μονάδων, με χρονοδιάγρμμα ολοκλήρωσης το Νοέμβριο του 2013.\n▪ Να θεσπίσει κώδικα ΥΦΑ (υγροποιημένου φυσικού αερίου), εγκεκριμένο από τη ΡΑΕ, ο οποίος να διασφαλίζει διαφάνεια και άνευ διακρίσεων πρόσβαση στο σταθμό ΥΦΑ της Ρεβυθούσας και τον αποτελεσματικό καταμερισμό μη χρησιμοποιούμενης δυναμικότητας. [3ο τρίμηνο 2012].\nΑναρτήθηκε από ΔΑΚΕ-ΓΕΝΟΠ/ΔΕΗ στις 11:48 π.μ. 1 σχόλιο:\nΔΑΚΕ: Ο Κυβερνητικός εκπρόσωπος της…ΤΡΟΙΚΑ κ. Καψή...\nΣωματεία ΔΕΗ Μεγαλόπολης:Τώρα είναι η ώρα με εγρήγ...\nΕΝΗΜΕΡΩΤΙΚΗ ΑΝΑΚΟΙΝΩΣΗ ΓΙΑ ΤΟΥΣ ΣΥΝΑΔΕΛΦΟΥΣ ΤΟY ΑΔ...\nΓΕΝΟΠ-ΔΕΗ:Ανυποχώρητος αγώνας για το Ασφαλιστικό μ...\nΓΕΝΟΠ-ΔΕΗ:ΚΑΤΩ ΤΑ ΧΕΡΙΑ ΑΠΟ ΤΙΣ ΣΥΝΤΑΞΕΙΣ ΜΑΣ ΓΙΑ...\nΌμως εμείς οφείλουμε να πούμε ΕΥΓΕ σ’ όλους τους σ...\nΓΕΝΟΠ-ΔΕΗ:Συμμετέχουμε δυναμικά στη Γενική Απεργία...\nΔΑΚΕ:Κατακτήσεις δεκαετιών ΚΑΤΑΡΓΟΥΝΤΑΙ εν μια νυχ...\n«ΠΕΣ ΟΧΙ»: ΞΕΚΑΘΑΡΟ ΜΗΝΥΜΑ ΓΑΛΑΖΙΩΝ ΣΥΝΔΙΚΑΛΙΣΤΩΝ ...\n“Η ΕΛΛΑΣ…ΕΑΛΩ” ΖΗΤΕΙΤΑΙ ΕΛΠΙΣ ΖΗΤΕΙΤΑΙ ΗΓΕΤΗΣ ΝΑ...\nΤι χώρα θέλει να παραλάβει ο Σαμαράς;\nΗ Προτεινόμενη Νέα Οργανωτική Δομή της ΔΕΗ Προκαλε...\nΔΑΚΕ/ΕΤΕ-ΔΕΗ ΔΥΤΙΚΗΣ ΜΑΚΕΔΟΝΙΑΣ:Κατάφεραν να μεταμ...\nΔΑΚΕ/ΕΔΟΠ-ΔΕΗ:ΚΑΛΛΙΟ ΑΡΓΑ ΠΑΡΑ ΠΟΤΕ!!!\nΔριμεία κριτική ΝΔ σε ΥΠΕΚΑ για ΔΕΗ και ΑΠΕ\nΟΙ ΓΕΡΜΑΝΙΚΕΣ ΕΚΤΕΛΕΣΕΙΣ...ένα απίστευτο κείμενο!


Ιστορία Τ.Κ. Καλλιθέας | Δημος Ταναγρας\nΛέγεται ότι η αρχαία ονομασία του χωριού είναι Σίδες, που σημαίνει Ροδιές. Πράγματι στη περιοχή ευδοκιμούν πολύ οι ροδιές, αν και σήμερα χρησιμοποιούνται μόνο για οικιακή κατανάλωση.\nΣημάδια από αρχαιολογικές έρευνες πιστοποιούν ότι η περιοχή κατοικείται από αρχαιοτάτων χρόνων, χωρίς αυτό να σημαίνει ακριβώς στο ίδιο σημείο. Σε ακτίνα δύο χιλιομέτρων γύρω από το σημερινό χωριό υπάρχουν δείγματα οικισμών, όπως στην περιοχή Λυκούρσι (νοτιοδυτικά), στην περιοχή Κούρτανι νότια και στην περιοχή Μετόχι (δυτικά). Στην κορυφή επίσης του βουνού Σωρός δυτικά του σημερινού χωριού, υπάρχουν δείγματα Κυκλώπειων τειχών Μυκηναϊκής περιόδου. Ολλανδή αρχαιολόγος, που έκανε πρόσφατα έρευνες στην περιοχή της Αγίας Τριάδας, είπε ότι ο σημερινός ναός είναι χτισμένος πάνω σε αρχαίο και σπάνιο ναό της θεάς Ήρας.\nΗ παλαιότερη ονομασία του χωριού ήταν Μουσταφάδες. Η μετονομασία του σε Καλλιθέα έγινε το έτος 1953. Δεν υπάρχει σαφές αποδεικτικό στοιχείο γιατί αυτό το χωριό διατηρούσε μέχρι το 1953 το όνομα Μουσταφάδες. Στην προφορική παράδοση κυκλοφορεί ότι στην περιοχή του χωριού Πύργος ήταν εγκατεστημένος Τούρκος αξιωματούχος ή μεγιστάνας της περιοχής ονόματι Μουσταφάς, αλλά ακόμη κι αυτό είναι αμφισβητήσιμο. Μουσταφάς στην αραβική γλώσσα σημαίνει αυτός που ξεχωρίζει, ο διαπρεπής.


Αυτό το μαγευτικό και γοητευτικό άρωμα εκφράζει τη δύναμη της έλξης. Προσφέρει χαρά και προσελκύει σα τη γυναίκα που το φοράει. Η κομψή, γλυκιά και έντονη σύνθεσή του χτίζεται γύρω τις νότες τριαντάφυλλου και αισθησιακής βανίλιας. Είναι ιδανικό να αποκαλύπτει την ισχυρή και σαγηνευτική πλευρά μιας γοητευτικής γυναίκας.\nΝότες κορυφής: Μαύρη σταφίδα\nΝότες βάσης: Καρύδα και καραμέλα\nΚωδικός Προϊόντος: EM25a\nΕτικέτες: Γυναικεία Αρώματα, Γυναικεία Αρώματα Escada, Escada\nΑυτό το μαγευτικό και γοητευτικό άρωμα εκφράζει τη δύναμη της έλξης. Προσφέρει χαρά και προσελκύει σ..\nΤο πιο αγαπημένο γυναικείο άρωμα με δροσερές, αναζωογονητικές νότες του κόκκινου γκρέιπ-φρούτ και τ..\nΤο Eternity Moment αποτελεί άρωμα που ξυπνά μια ρομαντική ατμόσφαιρα, θυμίζοντας το πρώτο φιλί, το ..


Tzortzakistravel.com ΠΡΑΓΑ ...απευθείας από Ηράκλειο!!! - Tzortzakistravel.com\nΠΡΑΓΑ …απευθείας από Ηράκλειο!!!\nΔιάρκεια: 22 May 2019 - 25 Sep 2019\nΚόστος σε ευρώ: από €559\nΗ Ρ Α Κ Λ Ε Ι Ο – Π Ρ Α Γ Α\nΚΑΣΤΡΟΥΠΟΛΗ – Κ Α Ρ Λ Ο Β Ι Β Α Ρ Υ\n( Σεπτέμβριος – Οκτώβριος )\nΑναχωρήσεις : 04/9 , 11/9 , 18/9 , 25/9 , 02/10 , 09/10 , 16/10 , 24/10 .\nΑπό : 579 ευρώ το άτομο σε δίκλινο.\nΑΠΕΥΘΕΙΑΣ ΠΤΗΣΕΙΣ ΗΡΑΚΛΕΙΟ – ΠΡΑΓΑ\n( Υπάρχει δυνατότητα και για απευθείας πτήσεις από Χανιά ).\n1η μέρα: ΗΡΑΚΛΕΙΟ- ΠΡΑΓΑ .\nΑναχώρηση για την Πράγα απευθείας από Ηράκλειο .Άφιξη , συνάντηση με την ξεναγό μας και ξεκινάμε την ξενάγηση μας στην παλαιά πόλη (Στάρε Μέστο) και στην Μικρή πόλη (Μάλα Στράνα).Θα περπατήσουμε τα γραφικά σοκάκια, περνώντας από το ναό του Αγίου Νικολάου κατευθυνόμαστε μέσω της Γέφυρας του Καρόλου που χτίστηκε τον 14ο αιώνα και διακοσμείται από 32 αγάλματα φτιαγμένα από τους καλύτερους γλύπτες της Τσεχοσλοβακίας, στην πλατεία της Παλαιάς πόλης για να θαυμάσουμε το περίφημο Αστρονομικό ρολόι του 14ου αιώνα, το Δημαρχείο, τον πύργο της πυρίτιδας. Γεύμα , επιστροφή στο ξενοδοχείο και ελεύθερος χρόνος .Για το βράδυ σας προτείνουμε να διασκεδάσετε σε τυπικές Τσέχικες Μπυραρίες με τοπικές σπεσιαλιτέ και μπύρα παραγωγής τους.Διανυκτέρευση.\n5η μέρα : ΠΡΑΓΑ-ΗΡΑΚΛΕΙΟ\nΜετά το πρωινό , ελεύθερη μέρα για βόλτες και ψώνια .Το απόγευμα μεταφορά στο αεροδρόμιο για να πετάξουμε στο Ηράκλειο.\nΑεροπορικά εισιτήρια ΗΡΑΚΛΕΙΟ-ΠΡΑΓΑ-ΗΡΑΚΛΕΙΟ (απευθείας ).\n1 χειραποσκευή μέχρι 8 κιλά το άτομο.\nΟι φόροι των αεροδρομίων ( 135 Ε )\nΑναχώρηση Δίκλινο 1κλινο Παιδικό Ξενοδοχείο\n5ήμερη ( Απευθείας) 649 859 579 Diplomat 4*\n739 989 629 Hotel 987 4* κεντρικό\n5ήμερη ( Απευθείας) 579 789 499 Diplomat 4*\n659 899 549 Hotel 987 4* κεντρικό\n5ήμερη ( Απευθείας) 629 829 539 Diplomat 4*\n699 949 599 Hotel 987 4* κεντρικό\n5ήμερη ( μέσω Αθήνας) 669 789 579 Diplomat 4*\n749 949 669 Hotel 987 4* κεντρικό\nHERAKLION-PRAGUE 09.30-11.25 PRAGUE-HERAKLION 19.20-23.10\nΛΙΓΑ ΛΟΓΙΑ ΓΙΑ ΤΗΝ ΠΡΑΓΑ\nΑπόσταση απο Αθήνα: 1530 χλμ.\nΧρόνος ταξιδίου: 3 ώρες.\nΑτραξιόν: Αστρονομικό Ρολόι\nΝόμισμα: Κορόνα (CZK)\nΠληθυσμός: 1,257 εκατομμύρια.\nΗ Πράγα είναι από τις πόλεις με την μεγαλύτερη επισκεψιμότητα τουριστών στην Ευρώπη. Η χρυσή πόλη ή και αλλιώς η μητέρα των πόλεων. Ο λόγος για την Πράγα την πρωτεύουσα της Τσεχίας και μια από τις πιο ωραίες πόλεις της γηραιάς Ηπείρου αλλά και της υφηλίου. Έχει 1,2 εκατομμύρια πληθυσμό και είναι χτισμένη στον ποταμό Μολδάβα στην κεντρική Βοημίας.\nΚατά τη διάρκεια των δύο παγκοσμίων πολέμων η Πράγα είναι από τις λίγες ευρωπαϊκές πόλεις που δεν υπέστησαν σοβαρές ζημιές. Έτσι, η πανέρμορφη πόλη της Τσεχίας έχει διαφυλάξει με το πέρας του χρόμου την ταυτότητα της και το συναισθηματισμό της. Πολλά παλιά γραφικά κτίρια με ακλόνητη τη μεσαιωνική τους γοητεία χαρίζουν στην Πράγα ένα απίστευτο γοητευτικό και μαγευτικό στιλ. Ένα στιλ που διαχέεται από έντονο το στοιχείο του πολιτισμού. Στην Πράγα υπάρχουν περίπου 350 θέατρα, 25 μουσεία και 100 πινακοθήκες.\nΗ Πράγα φημίζεται παγκοσμίως για τις παραστάσεις Μαύρου Θεάτρου. Πρόκειται για παραστάσεις όπου οι ηθοποιοί είναι ντυμένοι στα μαύρα και παίζουν μπροστά σε μαύρο φόντο, χειριζόμενοι επιδέξια διάφορα αντικείμενα. Παράλληλα, η Πράγα έχει μεγάλη παράδοση στην όπερα και στα κονσέρτα κλασσικής μουσικής.\nΔείγμα της πολιτιστικής κληρονομιάς της πόλης που απλώνεται στη Βοημία αλλά και της πολιτιστικής ανάπτυξης της Πράγας. Το στοίχημα που κέρδισαν οι Τσέχοι με το πέρας του χρόνου είναι ότι όχι μόνο διατήρησαν τα πολιτιστικά τους στοιχεία αλλά τα ανέπτυξαν ακόμα περισσότερα.


kynigesia.gr - Κυνηγεσία και Κυνοφιλία Ιουνίου 2019\nΚυνηγεσία και Κυνοφιλία Ιουνίου 2019\nΤα θέματα του τεύχους Ιουνίου\nΑνεπιθύμητοι οι κυνηγοί στα σκοπευτήρια\nΣε μία εποχή που όλοι προσπαθούμε να βελτιώσουμε την παιδεία στον κυνηγετικό κόσμο, ο κυνηγός θεωρείται «persona non grata» στα σκοπευτήρια.\nΤο πέρασμα της 20ετίας\nΟι κίσσες και τα κοτσύφια ήταν τα πρώτα που ακούστηκαν μέσα στις καστανιές, μέχρι που επιτέλους ήρθε και το γουργουρητό που ήθελα. Δευτερόλεπτα αργότερα ακούστηκε και δεύτερο και σε λίγη ώρα σχεδόν ολόκληρη η ρεματιά αντηχούσε από τις χαρακτηριστικές φωνές των τρυγονιών.\nΜε μεγάλο ενδιαφέρον παρακολουθούμε τη νέα γενιά των κυνηγών, που εξελίσσεται εντελώς διαφορετικά σε σχέση με τις παλαιότερες εποχές.\nΟι κυνηγοί λένε ψέματα;\n«Οι άνθρωποι ποτέ δεν λένε τόσα ψέματα, όσα μετά το κυνήγι, στη διάρκεια του πολέμου και πριν τις εκλογές».\nΑναζητώντας ντορό σε χαμηλά και ψηλά λαγοτόπια...\nΟι ελάχιστες αναθυμιάσεις που αφήνουν οι λαγοί σε στεγνά εδάφη, επιβάλλουν στα ικανά λαγόσκυλα να λειτουργήσουν, συνδυάζοντας μυαλό και μύτη. Όσα δεν καταφέρνουν να ξεκαθαρίσουν τέτοιους ντορούς, δύσκολα φτάνουν στο γιατάκι...\nΣτροφή στην καθαροαιμία οι λαγοκυνηγοί\nΣτροφή… 180 μοιρών φαίνεται ότι γίνεται την τελευταία πενταετία και στη χώρα μας, ως προς τους ιχνηλάτες! Οι καθαρόαιμοι ανεβαίνουν σταθερά στις προτιμήσεις των λαγοκυνηγών, κερδίζοντας σπιθαμή-σπιθαμή έδαφος από το χώρο των ημίαιμων.\nΟι μετακινήσεις του καλοκαιριού\nΟ Μάιος με τις μπόρες και τα λουλουδιασμένα λιβάδια στις πλαγιές πέρασε και έφτασε το καλοκαίρι με τον καιρό να έχει ζεστάνει πια. Η εποχή αυτή είναι ο «παράδεισος» όλων των ζωντανών, που πέρασαν το δύσκολο χειμώνα και την άνοιξη με τα απότομα τερτίπια του καιρού.\nΗ παρέα του Γιώργου Ραβανού\nΑυτόν τον μήνα η Κυνηγεσία & Κυνοφιλία μας συστήνει την παρέα του κ. Γιώργου Ραβανού από την Αθήνα.\nΠανευρωπαϊκά αγγλικών σέττερ\nMεγάλης Έρευνας & Έρευνας Κυνηγίου\nΜία μεγάλη Ελληνική επιτυχία σημειώθηκε κατά τη διάρκεια του πρωταθλήματος Ευρώπης σέττερ Έρευνας Κυνηγίου. Στην Έρευνα Κυνηγίου τα σκυλιά που εκπροσώπησαν τα Ελληνικά χρώματα, είχαν σαφώς καλύτερα και υψηλότερα αποτελέσματα από την Mεγάλη Έρευνα.\nΟι κλασικοί αγώνες και στην Ελλάδα\nΤη μέρα που θα κυκλοφορεί αυτό το τεύχος της «Κυνηγεσίας-Κυνοφιλίας», οι πρώτοι Κλασικοί αγώνες των Αγγλικών Δεικτών στην Ελλάδα θα είναι ήδη γεγονός. Μία νέα ιστορική φάση της ελληνικής κυνοφιλίας ανοίγεται μπροστά μας. Η καθιέρωση αυτής της νέας κατηγορίας αγώνων βάζει την ελληνική κυνοφιλία σε μία νέα εποχή.\nΣχέση όσφρησης και κρατήματος κεφαλιού\nΜέσα στα χαρακτηριστηκά τα οποία καθορίζουν την ποιότητα του καλπασμού ενός κυνηγετικού σκύλου, είναι και το κράτημα του κεφαλιού του. Άρα μιλώντας για καλπασμό, μιλάμε αυτομάτως και για αγγλικές φυλές φέρμας. Μπορεί να είναι η δύναμη της όσφρησης αυτή, η οποία καθορίζει και το κράτημα του κεφαλιού.\nΠΑΡΟΥΣΙΑΣΗ Breda Icaro cal. 20\nΤο διαμέτρημα 20 τα τελευταία χρόνια κερδίζει συνεχώς έδαφος, αποδεικνύοντας ότι «δεν μετράει πάντα το μέγεθος».\nΑυτοψίες και εκτιμήσεις για μικρά διαμετρήματα Cal 20, 28, 32, 36\nDavid McKay Brown Σκωτσέζικη υπόθεση\nΟ Jon Dickson ήταν εκείνος που για πρώτη φορά κατασκεύασε όπλο με στρογγυλεμένη βάση (round action).Την ευρεσιτεχνία του κατοχύρωσε το 1880. Από τότε μέχρι και σήμερα οι Άγγλοι δεν του το συγχώρησαν. Ποτέ δεν μπόρεσαν να «χωνέψουν», ότι ένας Σκωτσέζος κατασκευαστής όπλων, κατάφερε να σχεδιάσει κάτι που εκείνοι δεν είχαν σκεφτεί.\nΗ χρήση σκοπευτικών γυαλιών στο σκοπευτήριο δεν είναι ζήτημα μόδας. Έχουμε μόνο ένα ζευγάρι μάτια και η κακιά στιγμή δεν αργεί να έρθει.\nΠΑΡΟΥΣΙΑΣΗ MIDLAND CT990\nAδιάβροχος πομποδέκτης υψηλών προδιαγραφών\nΔοκιμάζουμε τον νέο φορητό πομποδέκτη της ιταλικής εταιρίας Midland και διαπιστώνουμε, ότι πρόκειται για ένα ραδιοερασιτεχνικό μηχάνημα με επαγγελματικές προδιαγραφές, από άποψης αντοχής στη σκληρή χρήση, αλλά και επιδόσεων σε εκπομπή και λήψη.\n«Πάντα μου άρεσε η ιδέα του αθλητικού ψαρέματος για ψάρια τρόπαια στην ανοιχτή θάλασσα, με βασικό στόχο τα διάφορα είδη ξιφία. Οπότε φέτος το αποφάσισα και διάλεξα την Κόστα Ρίκα, που φημίζεται κυρίως για το ψάρεμα του ιστιόψαρου (sail-fish), στην πλευρά που βρέχεται από τον Ειρηνικό.»\nΗ Ματέρα των σπηλιών\nΟι ηλικιωμένοι κάνουν περισσότερο σεξ απ’ ότι οι νέοι\nΑγώνας δρόμου των μεγάλων για τη σελήνη\nΟ Γιουσέιν Μπολτ παρουσιάζει το B-Nano\n«Ζωντανεύει» η Γουίτνεϊ Χιούστον


Γιώργος Λακόπουλος: Υπολογισμοί\nΓιώργος Λακόπουλος, Τα Νέα, 13/05/2014\nΑυτές τις ημέρες γίνεται μια συζήτηση για την επίδραση του αποτελέσματος των ευρωεκλογών στη μετεκλογική σταθερότητα του κυβερνητικού σχήματος που στηρίζουν η ΝΔ και το ΠαΣοΚ. Την άνοιξε ο Βαγγέλης Βενιζέλος και είναι προφανές ότι αφορά πρωτίστως το κόμμα του και τον ίδιο.\nΠριν ανοίξει αυτή η συζήτηση, ο Αντώνης Σαμαράς και η ΝΔ προσπαθούσαν να δείχνουν αυτοπεποίθηση, προβάλλοντας ότι διεκδικούν την πρώτη θέση - δηλαδή τον απόλυτο θρίαμβο. Τις τελευταίες ημέρες, όμως, προκύπτει ότι τους εξυπηρετεί να πλανάται και το δίλημμα Βενιζέλου.\nΝα δημιουργείται, δηλαδή, η εντύπωση ότι αν ο άλλος κυβερνητικός εταίρος δεν πάει καλά, η κυβέρνηση θα βρεθεί σε κίνδυνο και, τελικά, η προσπάθεια εξόδου από την κρίση θα εκτραπεί. Οπότε: Σαμαράς και ξερό ψωμί.\nΟι συλλογισμοί αυτοί δεν προβάλλονται από τους νεοδημοκράτες για να βοηθήσουν το ΠαΣοΚ. Απλώς, η ΝΔ επιδιώκει να δημιουργήσει προϋποθέσεις που θα της επιτρέψουν να μιλάει για ανανέωση της εμπιστοσύνης προς τον σημερινό Πρωθυπουργό, όπως θα συνέβαινε σε εθνικές εκλογές - αλλά χωρίς να γίνουν εθνικές εκλογές. Κατά κάποιον τρόπο ψάχνουν για κορόιδα.\nΟι κάλπες της 25ης Μαΐου είναι απλώς μια ενδιάμεση εκλογική διαδικασία. Φυσικά θα διαμορφωθεί αντίστοιχο προς το αποτέλεσμα πολιτικό κλίμα και η κυβέρνηση θα επηρεαστεί αναλόγως. Αλλά αυτό δεν σημαίνει κιόλας ότι θα πέσει. Το ΠαΣοΚ πήρε όσους βουλευτές πήρε το 2012 ως ΠαΣοΚ, θα τους έχει και την επομένη, και ως ΠΑΣΟΚ θα κριθεί και στις επόμενες βουλευτικές - εκτός αν υπάρχουν άλλες σκέψεις.\nΣτις 26 Μαΐου θα βγουν πολιτικά συμπεράσματα αλλά δεν θα αλλάξουν οι κοινοβουλευτικοί συσχετισμοί. Αν πάει ο Τσίπρας καλύτερα από τον Σαμαρά και τον Βενιζέλο, με γεια του, με χαρά του. Αλλά για να γίνει πρωθυπουργός πρέπει να περιμένει τις επόμενες βουλευτικές εκλογές - και εκεί τα κριτήρια της ψήφου θα είναι διαφορετικά.\nΠίσω από τη συζήτηση που προκάλεσε η, μάλλον αψυχολόγητη, πρωτοβουλία Βενιζέλου να θέσει ένα δίλημμα που μετατρέπει την ενδεχόμενη δική του αστάθεια στο ΠαΣοΚ σε κυβερνητική αστάθεια διακρίνεται πλέον ένας υπολογισμός της ΝΔ που εξυπηρετεί αποκλειστικά την ίδια - και ειδικότερα το «σύστημα Σαμαρά». Θέλουν να κερδίσουν σε ευρωεκλογές τα πλεονεκτήματα που δίνει η νίκη σε εθνικές εκλογές, χωρίς να κάνουν εθνικές εκλογές. Θέλουν, δηλαδή, αυτό που ο Χάρι Τρούμαν θα το έλεγε ως εξής: «Αν δεν μπορείς να τους πείσεις, μπέρδεψέ τους».


Πτώση 27% σημείωσε η τιμή του πετρελαίου! | Το forex στα ελληνικά\nΠτώση 27% σημείωσε η τιμή του πετρελαίου!\n9th March 2020 forexpro\nΗ τιμή του αργού πετρελαίου σημείωσε κατακόρυφη πτώση το πρωί της Δευτέρας, μετά την ανακοίνωση της Σαουδικής Αραβίας ότι σκοπεύει να αυξήσει σημαντικά τις εξαγωγές μαύρου χρυσού. Οι αγορές αντέδρασαν με πανικό στην ανακοίνωση και έστειλαν την τιμή του πετρελαίου σε χαμηλότερα κατά 27% επίπεδα!\nΕίναι χαρακτηριστικό ότι πρόκειται για τη μεγαλύτερη ημερήσια πτώση της τιμής του πετρελαίου από το 1991, όταν ξεκίνησε ο πρώτος Πόλεμος του Κόλπου. Συγκεκριμένα, η τιμή του αργού πετρελαίου στις παγκόσμιες αγορές κυμαίνεται πλέον στα επίπεδα του $33.09 ανά βαρέλι. Αντίστοιχη πτώση (27%) σημείωσε και η τιμή του αργού πετρελαίου των ΗΠΑ, η οποία κυμαίνεται πλέον στα επίπεδα του $30 ανά βαρέλι.\nΦωτιά στις αγορές βάζει η Σαουδική Αραβία\nΗ Σαουδική Αραβία, ο μεγαλύτερος εξαγωγέας πετρελαίου παγκοσμίως, αποφάσισε ότι θα αυξήσει την ημερήσια παραγωγή και εξαγωγή πετρελαίου. Σύμφωνα με την ανακοίνωση της κρατικής εταιρείας Aramco, η ημερήσια παραγωγή θα ξεπεράσει σημαντικά τα 10 εκατομμύρια βαρέλια ανά ημέρα.\nΗ απόφαση της Σαουδικής Αραβίας έρχεται ως απάντηση στη λήξη της συμφωνίας ανάμεσα στις χώρες του ΟΠΕΚ και της Ρωσίας. Η συμφωνία για περιορισμό της παραγωγής φτάνει στο τέλος της στα τέλη του Μαρτίου και, όπως έχει ανακοινωθεί, δεν πρόκειται να ανανεωθεί. Με άλλα λόγια, σύντομα θα αυξηθεί σημαντικά η παγκόσμια παραγωγή πετρελαίου, από τη Ρωσία, τη Σαουδική Αραβία, μα και άλλες χώρες του ΟΠΕΚ.\nΠαράλληλα με την αναμενόμενη αύξηση της παραγωγής, πολλοί είναι αυτοί που αναμένουν μείωση της ζήτησης του πετρελαίου. Χαρακτηριστικό παράδειγμα αποτελεί η IEA (International Energy Agency), η οποία προβλέπει πως η ζήτηση πετρελαίου θα μειωθεί φέτος για πρώτη φορά τα τελευταία 10 χρόνια, εξαιτίας της παγκόσμιας κρίσης του κορωναϊού.\nPrevious PostΕπιστρέφει σε χαμηλά επίπεδα το EUR/USDNext PostΆλμα στην ισοτιμία του GBP/USD, χάρη στα μειωμένα επιτόκια


Mediwell Kalamata, Skin Care & Laser Center – Θεραπεία Σύσφιξης με Ραδιοσυχνότητες RF\nΘεραπεία Σύσφιξης με Ραδιοσυχνότητες RF.\nMediwell Kalamata, Skin Care & Laser Center / FACE TO FACE / Θεραπεία Σύσφιξης με Ραδιοσυχνότητες RF\nΆμεση ανόρθωση και σύσφιξη του προσώπου με ραδιοσυχνότητες\nΗ μέθοδος σύσφιγξης προσώπου με Ραδιοσυχνότητες RF εφαρμόζεται στην αισθητική ιατρική για τη δραστική αντιμετώπιση της τοπικής εναπόθεσης λίπους και τη σύσφιξη του περιγράμματος του προσώπου και του λαιμού.\nΣυγκεκριμένα, οι ραδιοσυχνότητες ανορθώνουν τους χαλαρωμένους ιστούς επιφέροντας μια βαθιά, ανεκτή αίσθηση θερμότητας μέσω της χρήσης ποικιλίας κεφαλών μονοπολικών και πολυπολικών (RF). Έτσι, για να επιτευχθεί θέρμανση των ιστών του προσώπου πιο επιφανειακά, όπως γύρω από τα μάτια, στο κάτω βλέφαρο, ή στην περιοχή του λαιμού, όπου το δέρμα τείνει να χαλαρώνει λόγω της έκθεσής του στην ηλιακή ακτινοβολία, εφαρμόζονται διπολικές ραδιοσυχνότητες.\nΑντίστοιχα, σε περιοχές που απαιτείται μεταφορά της θερμότητας πιο βαθιά, όπως τα μάγουλα, χρησιμοποιείται μονοπολική ραδιοσυχνότητα. Με τον τρόπο αυτό, διεγείρονται οι ινοβλάστες, οι οποίοι παράγουν περισσότερο κολλαγόνο, με αποτέλεσμα, σε διάστημα 2-3 μηνών το δέρμα να φαίνεται πιο νεανικό, σφριγηλό και λείο.\nΗ διαδικασία θεραπείας είναι γρήγορη, εντελώς ανώδυνη και μετά τη συνεδρία μπορείτε να επιστρέψετε άμεσα στις καθημερινές σας δραστηριότητες.\nΕνδεικτικά, ο χρόνος συνεδρίας κυμαίνεται από 20 λεπτά έως 1 ώρα, ανάλογα με την ανταπόκριση που παρουσιάζει κάθε επιδερμίδα.\nΤέλος, αν και τα αποτελέσματα είναι συνήθως ήδη ορατά από την πρώτη συνεδρία, η σύσφιξη του προσώπου βελτιώνεται προοδευτικά με τον χρόνο.


Audi SQ7 vs BMW X5 M50d: Τα δυο «βουνά» γκαζώνουν (+video) - Tromaktiko.gr\nAudi SQ7 vs BMW X5 M50d: Τα δυο «βουνά» γκαζώνουν (+video)\n«Θωρηκτά» σαν τα Audi Q7 και την BMW X5 έκαναν τους Γερμανούς να εξετάζουν νομοθετικά διατάγματα προς απαγόρευση των SUV. Αλλά όσο πουλάνε, φαντάζει απίθανη κάποια κίνηση εναντίον τους. Και πώς να μην πουλάνε στα «βαθιά πορτοφόλια», όταν συνδυάζουν χλιδή λιμουζίνας, χώρους πολυμορφικού και επιδόσεις sportscar;\nΣτην προκειμένη έχουμε τις κορυφαίες πετρελαιοκίνητες εκδόσεις των δυο μοντέλων, σε μια μάχη «μεγατόνων». Από την μία το SQ7, με τον twinturbo 4λιτρο V8 TDI των 435 ίππων και 900 Nm ροπής, ο οποίος επιταχύνει τα 2.300 κιλά του SUV από το Ίνγκολσταντ στα πρώτα 100 χλμ./ώρα εντός 4,8 δλ. Στην απέναντι γωνία, η X5 M50d. Κάτω από το καπό της συναντάμε τον τετρατούρμπινο 3λιτρο εν σειρά εξακύλινδρο ντίζελ των 400 ίππων και 760 Nm – αριθμοί ικανοί να επιταχύνουν την «Βαυαρή» στα 100 χλμ./ώρα από στάση σε 5,2 δλ. Αμφότερα περιορίζονται ηλεκτρονικά στα 250 χλμ./ώρα.\nΗ X5 χάνει κυρίως σε ροπή, παρά σε ιπποδύναμη, με την διαφορά να φτάνει τα 140 Nm. Δεδομένου ότι τα δυο μοντέλα είναι κοντά σε βάρος, η διαφορά στις εργοστασιακές μετρήσεις 0-100 χλμ./ώρα είναι αναμενόμενη. Στην πραγματικότητα, ωστόσο, τι ισχύει; Ειδικά όταν η κόντρα διαρκεί μέχρι τα 200 χλμ./ώρα.


Facts & Figures του ΑΕΚ-ΠΑΟΚ! | PAOKVoice\nΣήμερα Ο ΠΑΟΚ αντιμετωπίζει την ΑΕΚ για το πρώτο ντερμπι των ασπρόμαυρων. Η ΠΑΕ ΠΑΟΚ μας βάζει στο κλίμα.\n– “Στα 20 τελευταία παιχνίδια με την ΑΕΚ ανεξάρτητα έδρας και διοργάνωσης ο ΠΑΟΚ μετρά οκτώ νίκες, πέντε ισοπαλίες, επτά ήττες και βέβαια ενδιάμεσα υπάρχει το παιχνίδι που διακόπηκε και χάθηκε στα χαρτιά για τον Δικέφαλο. Συνολικά οι δύο ομάδες έχουν αναμετρηθεί 66 φορές για αγώνα πρωταθλήματος με γηπεδούχο την ΑΕΚ (46 νίκες ΑΕΚ – 13 ισοπαλίες- 7 νίκες ΠΑΟΚ), ενώ συνολικά σε πρωτάθλημα και Κύπελλο Ελλάδος είναι 74 αναμετρήσεις (50 νίκες ΑΕΚ – 15 ισοπαλίες – 9 νίκες ΠΑΟΚ).\n– Από το 3-0 της ΑΕΚ στα χαρτιά και έπειτα, ο ΠΑΟΚ παρέμενε αήττητος σε σύνολο έξι αγώνων, με απολογισμό τέσσερις νίκες και δύο ισοπαλίες. Δύο νίκες στην Τούμπα για αγώνες πρωταθλήματος, δύο σε τελικό Κυπέλλου Ελλάδας και δύο ισοπαλίες στο ΟΑΚΑ για το πρωτάθλημα με 1-1 και 2-2. Το συνολικό σκορ σε αυτές τις αναμετρήσεις είναι 9-3 υπέρ του Δικεφάλου. Αυτό το σερί έσπασε στο πρώτο ματς για τα Play Offs των δύο ομάδων, με τη νίκη (2-0) της ΑΕΚ μέσα στην Τούμπα. Η αναμέτρηση της Αθήνας για τα Play Offs τελείωσε ισόπαλη 0-0.\n– 33 ποδοσφαιριστές του ΠΑΟΚ έχουν σκοράρει σε εκτός έδρας αγώνα με την ΑΕΚ για το πρωτάθλημα. Με 4 γκολ ο Γιώργος Κούδας και ο Γιάννης Γιακουμής είναι οι πιο παραγωγικοί για τον Δικέφαλο. Ακολουθούν με δύο οι Γκουερίνο, Βασιλάκος, Ζουμπούλης, Βοσκαρίδης, Οκκάς και Σφιντέρσκι .\n– Ο Στέφανος Βοσκαρίδης σημείωσε δύο τέρματα στις 8 Μαΐου 2002 σε ήττα του Δικεφάλου με 6-2. Ο Γιαννάκης Οκκάς την 1η Δεκεμβρίου 2002 πανηγύρισε δύο γκολ στη νίκη του ΠΑΟΚ με 4-3 στο γήπεδο της Νέας Φιλαδέλφειας. Σε αυτή τη λίστα προστέθηκε και ο Σφιντέρσκι στην ισοπαλία 2-2 του ΠΑΟΚ με την ΑΕΚ στις 29 Σεπτεμβρίου 2019 για την 5η αγωνιστική του πρωταθλήματος.\n– 8 αγώνες χωρίς ήττα είναι το μεγαλύτερο σερί του ΠΑΟΚ με αντίπαλο την ΑΕΚ και έγινε από τις 3 Ιουνίου 1981 μέχρι τις 29 Ιουνίου 1983 με οκτώ αναμετρήσεις για όλες τις διοργανώσεις, στις οποίες ο ΠΑΟΚ είχε 5 νίκες και 3 ισοπαλίες.\n– 2 από τις εκτός έδρας νίκες του ΠΑΟΚ με αντίπαλο την ΑΕΚ είναι με 2-0, ενώ υπάρχουν και δύο ακόμη με 2-1. Από μια εμφάνιση έχουν οι νίκες με σκορ 3-1, 1-0 και 4-3.\n– Όπως πέρσι, έτσι και αυτή τη σεζόν η πρώτη αναμέτρηση των δύο ομάδων είναι για την 5η αγωνιστική του πρωταθλήματος της Super League. Στις 29 Σεπτεμβρίου 2019 ο ΠΑΟΚ είχε πάρει ισοπαλία 2-2 με δύο τέρματα του Σφιντέρσκι”.\nTags: featuredΑΕΚ-ΠΑΟΚΠΑΟΚΠΑΟΚ ποδοσφαιροποδόσφαιρο


Ύβρις - Κάθαρση, Κωνσταντούλας Σπύρος, ISBN 978-960-382-369-8 | Kaktos.gr\nΣυγγραφέας: Κωνσταντούλας Σπύρος\nΗ ύβρις δεν είναι νομικός όρος, γιατί, αν ήταν, θα μπορούσε να ορισθεί και να θεσμοθετηθεί ως απαγορευτικός νόμος (παρανομία, αδικία). Η ύβρις η ίδια είναι τραγική, γιατί δεν μπορεί να ορισθεί, δεν γνωρίζουμε πότε εισερχόμαστε σ' αυτήν, γι' αυτό και δεν γίνεται ν' απαγορευτεί, μπορεί όμως να παρασταθεί (τραγωδία) και μέσω της κάθαρσης5 να οδηγήσει στη φρόνηση και να προληφθεί.\nΤα πάθη υπόκεινται σε κάθαρση και όχι σε καθαίρεση ή κατάργηση.\nΌλοι είμαστε παιχνίδια στο χέρι του χρόνου: ο χρόνος μας θα τελειώσει και ο χρόνος θα μας αποτελειώσει. Όμως είναι στο δικό μας χέρι να «τραυματίσουμε» και να «στιγματίσουμε» τον χρόνο με τη δημιουργία, όπως το έκαναν η γραφίδα του Σοφοκλή και η σμίλη του Φειδία.\nΟ Σπύρος Κωνσταντούλας γεννήθηκε το 1952 στο Μικρό Βουνό Λαρίσης. Αποφοίτησε από τη Στρατιωτική Ιατρική Σχολή Θεσσαλονίκης, ειδικεύτηκε στην Επεμβατική Καρδιολογία στην Ελλάδα και στο εξωτερικό και είναι επιστημονικός συνεργάτης στην Καρδιολογική Κλινική του Γενικού Νοσοκομείου Αεροπορίας. Συνεργάζεται ως βοηθός σκηνοθέτη και σύμβουλος δραματολογίου με το Θέατρο «Αιχμή» ενώ συμμετέχει ενεργά στα σεμινάρια και συνέδρια της Διεθνούς Επιστημονικής Εταιρείας Αρχαίας Ελληνικής Φιλοσοφίας.


Σας έχω πει πόσο μου αρέσουν οι λαϊκές; Είναι ένα από αυτά τα μέρη που ικανοποιούν όλες τις αισθήσεις σου, γεμάτες χρώματα, μυρωδιές, φωνές... Η λαϊκή εδώ στη Ρόδο έχει πολύ ωραία ποικιλία, κάθε φορά μπαίνω στον πειρασμό να αγοράσω και κάτι έξτρα πέρα από τη λίστα για τα ψώνια. Και πάντα σταματάω να χαζέψω τους πάγκους με τα λουλούδια. Δεν έχουν καταπληκτικά χρώματα;\nΑυτή τη φορά οι "παρασπονδίες" μου ήταν οι εξής: μερικά κάστανα για να καταλάβουμε χειμώνα, κάτι κοκκινωπά γκρέιπφρουτ και μια σακουλίτσα σαλιγκάρια! Ο Φιλαράκος ξετρελάθηκε! Τα βάλαμε στο νεροχύτη να τα πλύνουμε και να ξεχωρίσουμε τα ζωντανά Κάθε φορά που κάποιο πήγαινε να περπατήσει το άρπαζε και το έβαζε στην κατσαρόλα. Η όλη διαδικασία του φάνηκε τόσο διασκεδαστική που δεν μπορούσε να σταματήσει τα γέλια!\nΎστερα τα βράσαμε σε νερό και αλάτι και τα βάλαμε στην κατάψυξη για μελλοντική χρήση. Ο mrΓ θα ξετρελαθεί...\nΚαι μιλώντας για χρώματα, η κουβέρτα προχωράει αργά αλλά σταθερά. Αργά, γιατί έσπασα την υπόσχεση μου να μην αρχίζω πολλά project ταυτόχρονα και αυτή τη στιγμή έχω στα σκαριά κάτι που θα σας αρέσει πάρα πολύ, ετοιμάζω οδηγίες για κάτι πολύ κοριτσίστικο! Παρ' όλα αυτά προσπαθώ να μην παραμελώ και την κουβερτίτσα μου.\nΤις μέρες των Χριστουγέννων ο mrΓ κι εγώ έχουμε μια παράδοση. Ένα από αυτά τα γιορτινά βράδια βάζουμε τα παιδιά για ύπνο, φτιάχνουμε μια πιατέλα με τυριά και αλλαντικά, ανοίγουμε ένα κρασί και βλέπουμε μια κλασσική ταινία. Φέτος αυτή η βραδιά ήταν η χθεσινή και η ταινία ήταν το "Breakfast at Tiffany's".\nΕίναι τόσο ζεστές και όμορφες αυτές οι οικογενειακές παραδόσεις, γεμίζουν τη ζωή μας με αναμνήσεις...\nΕτικέτες βελονάκι, σπίτι, ψώνια


Μάλλον λάθος άποψη διαθέτουμε ... | politischios.gr\nΜάλλον λάθος άποψη διαθέτουμε ...\nΔώσαμε τηλεφωνικό ραντεβού για το πρωινό της Τετάρτης. Ανταποκρίθηκε για να το μεταθέσει το απόγευμα και κάπου εκεί εξαφανίστηκε. Δεν έχει κανείς την απαίτηση επίδειξης απόλυτης συνέπειας από έναν υπουργό στην πρόσκληση ενός τοπικού Μέσου.\nΕκείνο που με κατέπληξε όταν, έπειτα από ώρα, ο Ν. Τόσκας βγήκε στη γραμμή δεν ήταν τόσο η απόφαση του να μην τοποθετηθεί τελικώς δημοσίως προτού παραλάβει την οριστική απάντηση των εκπροσώπων του νησιού για το «18». Ήταν η αιτιολόγηση της στάσης του. «Εσείς στη Χίο νομίζετε ότι είστε το κέντρο της γης και δεν έχουμε με τίποτα άλλο να ασχοληθούμε», απάντησε ο υπουργός, ο οποίος ευγενικότατα δεσμεύτηκε να τα πούμε μόλις παραλάβει στα χέρια του επίσημες απαντήσεις.\nΔεν είμαστε, δηλαδή, το κέντρο της γης αυτή την εποχή για το Υπουργείο Προστασίας του Πολίτη; Πάλι σε λάθος αντίληψη μας έχουν οδηγήσει όσοι περί του αντιθέτου διαβεβαιώνουν; Μήπως τελικά η συζήτηση γύρω από το προσφυγικό και τη διάθεση της κυβέρνησης να ξεμπερδεύει με τη Χίο βρίσκεται στο πλαίσιο μιας δικής μας βολικής υπερβολής;


Προβάδισμα για την Ισπανία στον τελικό (vid)\nΚυριακή, 12 Ιανουαρίου 2020 12:47\tTennisnews Team\nΟ Roberto Bautista Agut ολοκλήρωσε τις υποχρεώσεις του για το ATP Cup με το απόλυτο των νικών, αλλά και των κερδισμένων σετ! Ο 31χρονος Ισπανός επιβλήθηκε του Dusan Lajovic με 7-5, 6-1 και έδωσε το προβάδισμα στους Ίβηρες στον μεγάλο τελικό του ATP Cup.\nΓια ακόμα μια φορά ο Bautista Agut ήταν πολύτιμος για την Ισπανία, καθώς για 6η φορά σε 6 tie στο τουρνουά, οι Ίβηρες απέκτησαν το προβάδισμα χάρη στο Νο.2 παίκτη τους. Ο Bautista Agut δεν έχασε κανένα σετ, σε όλες τις αναμετρήσεις των μονών αυτές τις δυο εβδομάδες στο ATP Cup.\nΑπέναντι στον Lajovic απέκτησε από πολύ νωρίς προβάδισμα με break και προηγήθηκε με 3-0. Ο Lajovic ισοφάρισε σε 3-3 και πάλεψε σκληρά τα επόμενα λεπτά, αλλά με ένα break στο τέλος του σετ ο Bautista Agut έκανε το 7-5.\nΑυτό ήταν και η αρχή του τέλους, καθώς χωρίς καθόλου πίεση ο 31χρονος Ισπανός κυριάρχησε στο 2ο σετ, προηγήθηκε με 4-0 και το κατέκτησε με 6-1, ολοκληρώνοντας τον θρίαμβό του σε 1 ώρα και 38 λεπτά.\nRBA = Remarkable Bautista Agut!@BautistaAgut places #TeamSpain a point away from claiming the title with his masterful 7-5 6-1 victory.#ATPCup | #SRBESPpic.twitter.com/3UksXtyzw6\nΗ Ισπανία προηγείται της Σερβίας με 1-0 στον τελικό του ATP Cup και τη σκυτάλη πλέον παίρνουν οι δυο κορυφαίοι των δυο ομάδων, αλλά και οι δυο κορυφαίοι τενίστες αυτή τη στιγμή στον κόσμο, Rafael Nadal και Novak Djokovic.\nΟ Bautista Agut έβαλε μπροστά την Ισπανία (vid)\nΣτην 8άδα η Ισπανία (vid)\nΠαντρεύτηκε ο Bautista Agut\nΘα παίξει ο Bautista Agut στον τελικό\nΑνατροπή και 16άδα ο Τσιτσιπάς (vid)


EL - Βασίλης Ζούλιας: «Το αγαπημένο μου ναρκωτικό ήταν η ηρωίνη» (ΒΙΝΤΕΟ)\nΒασίλης Ζούλιας: «Το αγαπημένο μου ναρκωτικό ήταν η ηρωίνη» (ΒΙΝΤΕΟ)\nΟ σχεδιαστής μόδας συναντήθηκε με την Ελεωνόρα Μελέτη στα «Μεσάνυχτα» και της εξομολογήθηκε τον μακροχρόνιο αγώνα του ενάντια στον εθισμό.\nΟ Βασίλης Ζούλιας, ο χαρισματικός σχεδιαστής υποδημάτων, βρέθηκε καλεσμένος της Ελεωνόρας Μελέτη στα «Μεσάνυχτα», όπου μεταξύ άλλων τής μίλησε για τα νεανικά χρόνια του αλλά και τον μακροχρόνιο αγώνα του ενάντια σε ναρκωτικές ουσίες. Όταν ρωτήθηκε από την παρουσιάστρια σε ποια ηλικία άρχισε να κάνει χρήση, απάντησε:\n«Σιγά-σιγά, στην αρχή κάνεις ένα τσιγάρο, κάποια χάπια και μετά βρίσκεις το ναρκωτικό της αρεσκείας σου κάποια στιγμή. Αυτό που σου παίρνει τον πόνο. Γιατί ένας εθισμένος άνθρωπος καταρχήν πονάει συναισθηματικά».\nΟ ίδιος, ωστόσο, ένιωσε για πρώτη φορά «καθαρό πόνο» όταν σταμάτησε τη χρήση, στα 29 του. Τότε άρχισε την προσωπική του θεραπεία και κλήθηκε να βιώσει όλα τα συναισθήματα από την αρχή. Σε ερώτηση της Μελέτη ποιο ναρκωτικό προτιμούσε, είπε\n«Το αγαπημένο μου ναρκωτικό ήταν η ηρωίνη, αλλά δεν πρέπει να διαχωρίζονται. Γιατί πόσους φίλους έχεις που κάνουν το τσιγαράκι τους κάθε μέρα και νομίζουν ότι είναι οκ; Θέλουν ένα τσιγάρο για να ξυπνήσουν το πρωί, ένα για να μπουν στο αυτοκίνητο, ένα για να πάνε στη δουλειά… Αυτό είναι εθισμός, οπότε δεν πρέπει να γίνεται διαχωρισμός των ναρκωτικών».\nΣτη συνέχεια η παρουσιάστρια εύλογα αναρωτήθηκε πώς κατάφερνε, την περίοδο του δικού του εθισμού, να είναι λειτουργικός στη δουλειά του στον χώρο της μόδας και ο Ζούλιας εξήγησε τα εξής:\n«Είχα πάντα ένα drive και μια αγάπη για τη μόδα. Όπως και να ήμουν το πρωί θα σηκωνόμουν, θα ντυνόμουν και θα πήγαινα στα μαγαζιά να μαζέψω τα ρούχα και θα έκανα τη δουλειά».\n«Ήμουν αποτελεσματικός γιατί είχα ταλέντο και τελείωνα γρήγορα κ.λπ., αλλά υπήρχαν παράπλευρες απώλειες πολλές. Δηλαδή αυτό το ρούχο μπορεί να το είχα πάρει και να το γυρνούσα στο κατάστημα μετά από τρεις μήνες».\nPrevΠροηγούμενο ΆρθροΓέννησε το δεύτερο παιδί της η Λένα Παπαληγούρα – Η συγκινητική ανάρτησή της στο Instagram\nΕπόμενο ΆρθροΜπάιντεν για Τραμπ: Είναι «εντελώς βλάκας»Next


Παίζω κρυφτό με τα ζώα του δάσους: Ντίνα Χατζηνικολάου: metabook: Μεταχειρισμένα βιβλία\nΜικρές μαγικές εικόνες με διάφορα ζώα, που προκαλούν το παιδί να τ` ανακαλύψει μέσα από τα χαρακτηριστικά τους γνωρίσματα. Ένα χαρούμενο παιχνίδι που ενθουσιάζει τα παιδιά, κεντρίζει το ενδιαφέρον τους και ταυτόχρονα τους δίνει την ευκαιρία να γνωρίσουν τον κόσμο της φύσης και τις ιδιότητες, τις συνήθειες και το χαρακτήρα του κάθε ζώου.\nΕΞΑΝΤΛΗΜΕΝΟ ΣΤΟΝ ΕΚΔΟΤΗ.ΣΕ ΑΡΙΣΤΗ ΚΑΤΑΣΤΑΣΗ.ΧΑΡΤΟΔΕΤΗ ΕΚΔΟΣΗ ΣΕ ΕΙΚΟΝΟΓΡΑΦΗΣΗ ΜΑΡΙΑΣ ΠΕΠΟΝΑ,ΠΕΡ. 25 ΣΕΛΙΔΕΣ.Μικρές μαγικές εικόνες με διάφορα ζώα, ... Περισσότερα\nΕΞΑΝΤΛΗΜΕΝΟ ΣΤΟΝ ΕΚΔΟΤΗ.ΣΕ ΑΡΙΣΤΗ ΚΑΤΑΣΤΑΣΗ.ΧΑΡΤΟΔΕΤΗ ΕΚΔΟΣΗ ΣΕ ΕΙΚΟΝΟΓΡΑΦΗΣΗ ΜΑΡΙΑΣ ΠΕΠΟΝΑ,ΠΕΡ. 25 ΣΕΛΙΔΕΣ.Μικρές μαγικές εικόνες με διάφορα ζώα, που προκαλούν το παιδί να τ' ανακαλύψει μέσα από τα χαρακτηριστικά τους γνωρίσματα. Ένα χαρούμενο παιχνίδι που ενθουσιάζει τα παιδιά, κεντρίζει το ενδιαφέρον τους και ταυτόχρονα τους δίνει την ευκαιρία να γνωρίσουν τον κόσμο της φύσης και τις ιδιότητες, τις συνήθειες και το χαρακτήρα του κάθε ζώου. (ΑΠΟ ΤΗΝ ΠΑΡΟΥΣΙΑΣΗ ΣΤΟ ΟΠΙΣΘΟΦΥΛΛΟ ΤΟΥ ΒΙΒΛΙΟΥ) Λιγότερα


Capt. Tassos: Η υποψήφια της ΝΔ...στην Ξάνθη...\nΗ δημοσιογράφος στη Θράκη Ζεμπέλ Αϊσέλ Μειονοτική Μουσουλμάνα με την απαραίτητη μαντίλα ως μέλος του Παρατηρητηρίου του Ελσίνκι είχε στο παρελθόν κατηγορήσει την Χώρα μας ότι παραβιάζει τα ανθρώπινα δικαιώματα των Μουσουλμάνων στη Θράκη.\nΑυτά κατήγγειλαν κάτοικοι της Ξάνθης σε πρωϊνή εκπομπή του\nραδιοφώνου του ΑΛΦΑ.\nΔεν έβαζαν καλύτερα την ανηψιά του Ερντογάν; O Koραντής πρώην Διοικητής της ΕΥΠ και νυν υποψήφιος με τον ΛΑ.Ο.Σ έμαθα ότι μόλις το άκουσε θορυβήθηκε και ζήτησε να δεί τον Καρατζαφέρη!\nΘα έχουμε και τέτοιες ιστορίες με το πρώην "αυτί"; Και επί τη εκαιρία οι φανατικές νεώτερες Μουσουλμάνες κράτησαν...μόνο την μαντίλα όπως "φαίνεται" στη φωτογραφία!


sql-server - Έχετε αντιμετωπίσει ποτέ ένα ερώτημα που του SQL Server δεν θα μπορούσε να εκτελέσει επειδή αναφέρονται πάρα πολλά τραπέζια; - DevASk.gr\nΈχετε αντιμετωπίσει ποτέ ένα ερώτημα που του SQL Server δεν θα μπορούσε να εκτελέσει επειδή αναφέρονται πάρα πολλά τραπέζια;\nΈχετε δει ποτέ κάποιο από τα μηνύματα λάθους εκεί;\nΔεν είναι δυνατή η διάθεση βοηθητικές πίνακα για προβολή ή την ανάλυση της λειτουργίας.\nΈγινε υπέρβαση του μέγιστου αριθμού των πινάκων σε ένα ερώτημα (256).\nΠάρα πολλά ονόματα πίνακα στο ερώτημα. Η μέγιστη επιτρεπόμενη είναι 256.\nΑν ναι, τι έχετε κάνει;\nΠαραιτηθεί; Έπεισε τον πελάτη να απλοποιήσει τα αιτήματά τους; Απομαλοποιείται τη βάση δεδομένων;\n@ (Όλοι μου θέλει να τοποθετήσει το ερώτημα):\nΔεν είμαι σίγουρος αν μπορώ να επικολλήσετε 70 kilobytes κώδικα στο παράθυρο επεξεργασίας απάντηση.\nΑκόμα κι αν μπορεί αυτό δεν θα βοηθήσει αφού αυτό το 70 kilobytes κώδικα θα αναφοράς 20 ή 30 προβολές που θα πρέπει επίσης να δημοσιεύσετε διότι διαφορετικά ο κώδικας θα είναι χωρίς νόημα.\nΔεν θέλω να ακούγεται σαν να είμαι προσφέροντας εδώ, αλλά το πρόβλημα δεν είναι τα ερωτήματα. Τα ερωτήματα είναι βέλτιστες (ή τουλάχιστον σχεδόν βέλτιστη). Έχω περάσει αμέτρητες ώρες βελτιστοποίηση τους, ψάχνουν για κάθε στήλη και κάθε τραπέζι που μπορεί να αφαιρεθεί. Φανταστείτε μια έκθεση που έχει 200 ή 300 στήλες που πρέπει να συμπληρωθεί με ένα μόνο εντολή SELECT (γιατί αυτό είναι το πώς σχεδιάστηκε πριν από λίγα χρόνια, όταν ακόμα ήταν ένα μικρό έκθεση).\nΔημοσιεύθηκε 05/08/2008 στις 15:54 2008-08-05 15:54\nΓια τον SQL Server 2005, θα ήθελα να συστήσει τη χρήση μεταβλητών τραπέζι και εν μέρει την οικοδόμηση των δεδομένων καθώς πηγαίνετε.\nΓια να το κάνετε αυτό, δημιουργήστε μια μεταβλητή πίνακα που αντιπροσωπεύει τελικό σύνολο αποτελεσμάτων σας που θέλετε να στείλετε στο χρήστη.\nΣτη συνέχεια, βρείτε πρωτοβάθμια τραπέζι σας (για παράδειγμα ο πίνακας παραγγελιών στο παράδειγμά σας πάνω) και τραβήξτε αυτά τα δεδομένα, καθώς και ένα κομμάτι των συμπληρωματικών στοιχείων που μόνο να πω ένα ενταχθεί μακριά (το όνομα του πελάτη, το όνομα του προϊόντος). Μπορείτε να κάνετε ένα SELECT INTO να θέσει αυτό το κατ 'ευθείαν στην μεταβλητή τραπέζι σας.\nΑπό εκεί, μετακινηθείτε μέσα από το πίνακα και για κάθε σειρά, κάνει ένα σωρό μικρά SELECT ερωτήματα που ανακτά όλα τα συμπληρωματικά στοιχεία που χρειάζεστε για το σύνολο των αποτελεσμάτων σας. Τοποθετήστε τα σε κάθε στήλη as you go.\nΜόλις ολοκληρωθεί, μπορείτε να κάνετε ένα απλό SELECT * από μεταβλητές τραπέζι σας και να επιστρέψετε αυτό το αποτέλεσμα που στο χρήστη.\nΔεν έχω κανένα σκληρό αριθμούς για αυτό, αλλά έχουν υπάρξει τρεις διαφορετικές περιπτώσεις που έχω εργαστεί για σήμερα, όπου κάνει αυτά τα μικρότερα ερωτήματα έχει πραγματικά δουλέψει πιο γρήγορα από ό, τι κάνει ένα τεράστιο ερώτημα επιλογής με μια δέσμη των ενώνει.\nΑπαντήθηκε 05/08/2008 στις 16:19 2008-08-05 16:19 share\nΑυτό θα μπορούσε να συμβεί όλη την ώρα κατά τη σύνταξη αναφοράς Υπηρεσίες Αναφορές για τις εγκαταστάσεις Dynamics CRM που λειτουργούν με SQL Server 2000. CRM έχει μια ωραία κανονικοποιημένο σχήμα δεδομένων η οποία οδηγεί σε πολλά ενώνει. Υπάρχει πραγματικά μια επείγουσα επιδιόρθωση γύρω από αυτό το θέλημα πάνω από το όριο από 256 σε ένα επιβλητικό 260: http://support.microsoft.com/kb/818406 (πάντα πίστευα αυτό ένα μεγάλο αστείο από την πλευρά της ομάδας του SQL Server).\nΗ λύση, όπως aludes Dillie-O με, είναι να προσδιοριστούν τα κατάλληλα «υπο-ενώνει» (κατά προτίμηση αυτά που έχουν χρησιμοποιηθεί πολλές φορές) και παράγοντας τα έξω σε θερμοκρασία τραπέζι μεταβλητές που μπορείτε στη συνέχεια να χρησιμοποιήσετε το κύριο σας ενώνει. Είναι ένα σημαντικό PIA και συχνά σκοτώνει απόδοση. Λυπάμαι για εσένα.\n@Kevin, αγαπούν αυτό το ΤΕΕ - όλα :-) λέει.\nΑπαντήθηκε 02/11/2008 στις 16:50 2008-11-02 16:50 share\nπηγή χρήστη friism\n@chopeen Θα μπορούσατε να αλλάξετε τον τρόπο που εσείς τον υπολογισμό αυτών των στατιστικών, και αντ 'αυτού να κρατήσει ένα ξεχωριστό πίνακα όλων των στατιστικών στοιχείων ανά προϊόν .. όταν μια παραγγελία, βρόχο μέσα από τα προϊόντα και να ενημερώσετε τις κατάλληλες εγγραφές στον πίνακα στατιστικών στοιχείων. Αυτό θα αλλάξει πολλά από το φορτίο υπολογισμού στο ταμείο αντί να τρέχει πάντα σε ένα τεράστιο ερώτημα κατά την εκτέλεση μιας έκθεσης. Φυσικά υπάρχουν κάποια στατιστικά που δεν πρόκειται να λειτουργήσει, καθώς με αυτόν τον τρόπο, π.χ. παρακολούθηση επόμενες αγορές των πελατών μετά την αγορά ενός συγκεκριμένου προϊόντος.\nΠοτέ δεν έχω έρθει σε αυτό το είδος της κατάστασης, και για να είμαι ειλικρινής, η ιδέα της αναφοράς> 256 πίνακες σε ένα ερώτημα μου Fils με ένα θανάσιμο φόβο.\nΤο πρώτο σας ερώτημα θα πρέπει πιθανότατα από «Γιατί τόσα πολλά;», ακολουθούμενο από το «τι κομμάτια των πληροφοριών μπορώ ΔΕΝ χρειάζεται;» Θα ήθελα να ανησυχούν ότι η ποσότητα των δεδομένων που επιστρέφονται από ένα τέτοιο ερώτημα θα αρχίσουν να επηρεάσει την απόδοση της εφαρμογής είναι αρκετά σοβαρά, πάρα πολύ.\nΑπαντήθηκε 05/08/2008 στις 15:57 2008-08-05 15:57 share\nΕίχε το ίδιο θέμα στον SQL Server 2005 (εργάστηκαν το 2008), όταν θέλησα να δημιουργήσετε μια προβολή. Θα λυθεί το πρόβλημα με τη δημιουργία ενός αποθηκευμένη διαδικασία αντί για προβολή.\nΑπαντήθηκε 07/03/2012 στις 16:59 2012-03-07 16:59 share\nπηγή χρήστη Tamas Pataky\nΕίχα το ίδιο πρόβλημα ... αναπτυξιακού πακέτου μου τρέχει SQL Server 2008 (η θέα δούλεψε μια χαρά), αλλά επί της παραγωγής (με SQL Server 2005) η άποψη δεν το έκανε. Κατέληξα να δημιουργεί τις απόψεις για να αποφύγετε αυτόν τον περιορισμό, χρησιμοποιώντας τις νέες απόψεις στο πλαίσιο του ερωτήματος στην προβολή που έριξε το σφάλμα.\nΕίδος ανόητο λαμβάνοντας υπόψη τη λογική εκτέλεσης είναι το ίδιο ...\nΑπαντήθηκε 19/08/2010 στις 18:29 2010-08-19 18:29 share\nπηγή χρήστη LeRoy DeNooyer\nΑξιολογήστε το ερώτημα: D\nΕπίσης, νιώθω σαν ένα από τα πιθανά προβλήματα που θα μπορούσαν να έχουν έναν τόνο (διαβάστε 200+) των πινάκων όνομα / τιμή, η οποία θα μπορούσε να συμπυκνωθεί σε ένα ενιαίο πίνακα αναζήτησης.\nΑπαντήθηκε 05/08/2008 στις 16:26 2008-08-05 16:26 share\nΘα ήθελα να δω αυτό το ερώτημα, αλλά φαντάζομαι ότι είναι κάποιο πρόβλημα με κάποιο iterator, και ενώ δεν μπορώ να σκεφτώ οποιεσδήποτε καταστάσεις όπου είναι δυνατόν του, Σίγουρα είναι από μια κακή, ενώ / υπόθεση / δρομέα ή έναν τόνο των εφαρμόζονται ελλιπώς θέα.\nΑπαντήθηκε 05/08/2008 στις 15:58 2008-08-05 15:58 share\nΒεβαιωθείτε για να πάρει μόνο σειρές που ανήκουν στον χρήστη\nPython Threading λάθους κατά την εκτέλεση μιας δήλωσης MSSQL\nΠώς να βελτιώσετε την απόδοση της υποερώτημα ή μια εναλλακτική λύση για υποερώτημα στο TSQL\nΜπορώ να καθορίσετε τους τύπους στήλη κατά τη δημιουργία θέα στον SQL Server;\nSQL Query - έναν σε πολλούς\nΠολλαπλές Καταστάσεις υπόθεση σε μια σειρά\nΕίναι αποδεκτό για την προσωρινή αποθήκευση τεράστιου όγκου δεδομένων στην Καθαρή;\nΜοτίβο για όλες τις Εκτύπωση Ειδικοί χαρακτήρες\nΒάση δεδομένων σε SQL server σε λειτουργία ανάκτησης\nΠώς μπορώ να χαρτογραφήσει java.util.Date να sys.datetime


Στον Πόλις Καλλιθέας ο Κυριλής | Όλα τα γκολ - Αθλητική ενημέρωση 24/7\nΣτον Πόλις Καλλιθέας ο Κυριλής\nWriten by παντελης χατζηστυλιανος 9:13 μ.μ. - 0 Comments\nΣτον Πόλις Καλλιθέας θα συνεχίσει την καριέρα του ο Δημήτρης Κυριλής. Ο νεαρός guard που αγωνίστηκε σε Παναιτωλικό, Προμηθέα Πατρών και πέρσι στον Α.Ο. Αγρινίου συμφώνησε και θα παίξει με τα χρώματα της ομάδας της Καλλιθέας.\nΗ ανακοίνωση της ομάδας της Καλλιθέας αναφέρει:\nΤο Δ.Σ. του ΠΟΛΙΣ ΚΑΛΛΙΘΕΑΣ ανακοινώνει με ιδιαίτερη ικανοποίηση την ενσωμάτωση του αθλητή Κυριλή Δημήτρη στην Ανδρική του ομάδα . Ενός πολύ ταλαντούχου αθλητή ο οποίος ανδρώθηκε στα εφηβικά του Προμηθέα Πατρών και απετέλεσε βασικό στέλεχος της ομάδας του Αγρινίου,με μία ιδιαίτερη καλή αγωνιστική παρουσία την προηγούμενη περίοδο. Ο Δημήτρης αναμένεται να προσδώση ποιότητα στην ομάδα και να βοηθήσει τα μέγιστα στην προσπάθεια που θα κάνει αυτή η καινούρια και νεανική ομάδα του ΠΟΛΙΣ ΚΑΛΛΙΘΕΑΣ. Καλώς ήρθες Δημήτρη !!!!


02 Ανάπτυξης Δεξιοτήτων Μεταλλακτικής Ηγεσίας – Leaders Lab\nHomeΑνάπτυξης Ηγεσίας Ηράκλειο02 Ανάπτυξης Δεξιοτήτων\nΑπό χρήση της τεχνικής “Η Δύναμη της Αναγνώρισης”, κατάφερα να διατηρήσω τον έναν συνεργάτη μου στη δουλειά (επιτυχία 100%), και ανέβασα την απόδοση και την αποτελεσματικότητα του δεύτερου συνεργάτη μου κατά 50%. Σημαντικό να αναφέρω ότι τα αποτελέσματα της τεχνικής ήταν μη πρόσκαιρα, αλλά μόνιμης λειτουργίας. Ως αποτέλεσμα είχαμε καλύτερη απογραφή, και η παραγωγή έτρεξε χωρίς κενό υλικών που θα μας κόστιζε χαμένες εργατοώρες. Τα οικονομικά μας οφέλη ήταν τουλάχιστον 40,230 ευρώ, που προκύπτουν από την Εξοικονόμηση Πόρων από την διατήρηση του συνεργάτη και την Εξοικονόμηση κόστους εργατοωρών σε ετήσια βάση. –Δ.Α. Κλάδος Βιομηχανίας\nΣε υφιστάμενό μου, που είναι μεγαλύτερός μου σε ηλικία κατά 30 χρόνια, εξηγούσα πόσο σημαντικό είναι να λέει “ευχαριστώ” αντί “μπράβο” και προσπαθούσα να τον εμπνεύσω να το χρησιμοποιήσει. Για τουλάχιστον 30 λεπτά το συζητούσαμε. Τελικά κάποια στιγμή είπε σε δικό του συνεργάτη, “ευχαριστώ” αντί για “μπράβο” και ήρθε ενθουσιασμένος να μοιραστεί μαζί μου το αποτέλεσμα που είχε στον συνεργάτη του. –Τηλέμαχος Πεύκος\nΣε συνέχεια της ενότητας «Η Δύναμη της Αναγνώρισης», συνειδητά έβαλα στην καθημερινότητά μου περισσότερα αυθόρμητα” ευχαριστώ” προς τους συνεργάτες μου, εσωτερικούς & εξωτερικούς. Ως αποτέλεσμα, παρατηρώ ότι είναι πιο φιλικοί, άνετοι και ήρεμοι μαζί μου. – Μαριάννα Κριτσίμη, Reservations Manager, Mediterranean Palace\nΈδωσα αναγνώριση σε συνεργάτιδα προϊσταμένη πωλήσεων. Παρακινήθηκε και έφερε δύο νέες συνεργασίες. – Γεώργιος Καρυώτης, Ευρωπαϊκή Πίστη\nΆρχισα να χρησιμοποιώ την τεχνικής της αναγνώρισης, αντικατέστησα τα μπράβο με ευχαριστώ και είδα βελτιώση στην επικοινωνία μου συνεργάτες και με μια δύσκολη επαγγελματική σχέση. – Σωτηρία Ασλανίδου, Διευθύντρια Πωλήσεων Feri Tri


Ινομυώματα μήτρας - Dr. Νίκος Μπάρδης - Γυναικολόγος\nκαλοήθεις όγκοι μυϊκού χιτώνα του τοιχώματος της μήτρας\nΤα ινομυώματα (ή λειομυώματα) αποτελούν καλοήθεις όγκους του μυϊκού χιτώνα του τοιχώματος της μήτρας (μυομήτριο).\nΗ διάμετρός τους ποικίλει και μπορεί να είναι από 1 εκατοστό έως και 15 εκατοστά, με το βάρος τους αντίστοιχα να διαμορφώνεται από μερικά γραμμάρια έως και κάποια κιλά, σε ακραίες περιπτώσεις πολλαπλών ινομυωμάτων.\nΗ εμφάνισή τους είναι συχνότερη σε γυναίκες γόνιμης ηλικίας, ενώ υποστρέφουν και εξαφανίζονται κατά την εμμηνόπαυση.\nΠοια είναι τα αίτια που προκαλούν τα ινομυώματα;\nΥπάρχουν διάφορες θεωρίες για τη δημιουργία των ινομυωμάτων. Η αιτία θα μπορούσε να είναι ορμονική (επίπεδα οιστρογόνων), γενετική (συχνά στην ίδια οικογένεια), περιβαλλοντική ή ο ένας συνδυασμός των τριών.\nΚύρια αιτία στην πλειονότητα των περιπτώσεων φαίνεται να είναι η κληρονομικότητα σε συνδυασμό με τα αυξημένα επίπεδα ορμονών (οιστρογόνων) στο αίμα της γυναίκας.\nΑκόμη κι αν η ύπαρξή τους όμως είναι γενετική, για την αύξησή τους ευθύνεται το επίπεδο των ορμονών και διάφοροι περιβαλλοντικοί παράγοντες.\nΤα ινομυώματα πολλές φορές είναι ασυμπτωματικά. Υπάρχουν όμως και κάποιες περιπτώσεις γυναικών που παρουσιάζουν κάποιο από τα παρακάτω συμπτώματα:\nΑιμορραγίες κατά τη διάρκεια της περιόδου και πόνο (δυσμηνόρροια).\nΑιμορραγίες στο μεσοδιάστημα μεταξύ 2 περιόδων.\nΑίσθημα βάρους χαμηλά στην κοιλιά.\nΣυχνοουρία ή δυσκοιλιότητα, καθώς μπορεί να πιέζουν την κύστη ή το έντερο.\nΠροβλήματα γονιμότητας (αδυναμία σύλληψης, αποβολές, κ.λπ.).\nΗ βαρύτητα των συμπτωμάτων διαφοροποιείται ανάλογα με τη θέση και το μέγεθος του προβλήματος.\nΗ διάγνωση των ινομυωμάτων γίνεται μέσω υπερήχων. Το υπερηχογράφημα είναι συνήθως επαρκές, καθώς μπορεί να αναδείξει τον αριθμό των ινομυωμάτων, το μέγεθoς, αλλά και τη θέση τους στη μήτρα.\nΣτην περίπτωση που δεν υπάρχουν συμπτώματα και τα ινομυώματα είναι μικρού μεγέθους, συνήθως δεν χρειάζεται θεραπεία και η γυναίκα βρίσκεται απλά υπό παρακολούθηση περιοδικά.\nΣε αντίθετη περίπτωση, η θεραπεία μπορεί να είναι συντηρητική ή χειρουργική, ανάλογα με μία σειρά παραγόντων που θα ληφθούν υπόψιν από τον γυναικολόγο, όπως η βαρύτητα των συμπτωμάτων, το μέγεθος των ινομυωμάτων, την τοποθεσία τους, κ.ά.\nΗ συντηρητική θεραπεία περιλαμβάνει ελαφρά παυσίπονα, σε περίπτωση πόνου και ορμόνες, οι οποίες συχνά επιφέρουν μείωση των ινομυωμάτων.\nΗ χειρουργική θεραπεία ακολουθείται σε περιπτώσεις που τα ινομυώματα είναι μεγαλύτερα από 5cm και συμπιέζουν την κύστη ή τον ορθό, όταν υπάρχει αιμορραγία και τέλος, όταν διαπιστωθεί ότι αποτελούν αιτία υπογονιμότητας.